cyanic-selkie/wikianc huggingface dataset:
വി.കെ. മൂർത്തി
ആദ്യകാല ചലച്ചിത്രഛായാഗ്രാഹകനും,ദാദാ സാഹിബ് ഫാൽകേ പുരസ്കാര ജേതാവുമായിരുന്നു വി.കെ.മൂർത്തി (26 നവംബർ 1923 - 7 ഏപ്രിൽ 2014).
ജീവിതരേഖ
കർണ്ണാടകയിലെ മൈസൂരിൽ ജനിച്ച മൂർത്തി ബംഗളൂരുവിലെ ശ്രീ.ജയചാമരാജേന്ദ്ര പോളിടെൿനിക്കിൽ നിന്നാണ് 1946 ൽ ഛായാഗ്രഹണത്തിൽ ഡിപ്ലോമ കരസ്ഥമാക്കിയത് .സ്വാതന്ത്ര്യ സമരവുമായി ബന്ധപ്പെട്ട് മൂർത്തി 1943-ൽ ജയിൽവാസവും  അനുഭവിയ്ക്കുകയുണ്ടായി. പ്രഥമ സിനിമാസ്‌കോപ്പ് ചലച്ചിത്രമായ 'കാഗസ് കെ ഫൂലി'നു (1959)വേണ്ടി ക്യാമറ ചലിപ്പിച്ചു. ലണ്ടനിൽ നിന്ന്‌ വർണ്ണ ഛായാഗ്രഹണത്തിൽ പരിശീലനം നേടുകയും ‘ദ ഗൺസ്‌ ഓഫ്‌ നവ്‌റോൺ’ എന്ന ചിത്രത്തിന്റെ കാമറമാനാകുകയും ചെയ്തു.. ഹിന്ദി ചലച്ചിത്രസംവിധായകനായ ഗുരുദത്തിന്റെ സിനിമകളിലെ സ്ഥിരം ഛായാഗ്രാഹകനായിരുന്നു വി.കെ.മൂർത്തി. കറുപ്പിലും വെളുപ്പിലും അദ്ദേഹം ഒപ്പിയെടുത്ത അതീവ ചാരുതയാർന്ന ചിത്രങ്ങൾ പ്രേക്ഷകർക്കു വിസ്മയമായി. ഗോവിന്ദ് നിഹലാനി,ശ്യാം ബെനഗൽ എന്നിവർക്കുവേണ്ടിയും ക്യാമറ ചലിപ്പിയ്ക്കുകയുണ്ടായി. ദൂരദർശൻ നിർമ്മിച്ച ഭാരത് ഏക് ഖോജ് എന്ന പരിപാടിയുടെ മുഖ്യഛായാഗ്രാഹകൻ മൂർത്തിയായിരുന്നു.
മൂർത്തി ഏറ്റവും അവസാനം ചിത്രീകരിച്ച സിനിമ കന്നഡയിൽ നിർമ്മിച്ച ഹൂവ ഹണ്ണു (1993) ആയിരുന്നു.
അവലംബം
വർഗ്ഗം:ഛായാഗ്രാഹകർ വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ വർഗ്ഗം:1923-ൽ ജനിച്ചവർ വർഗ്ഗം:നവംബർ 26-ന് ജനിച്ചവർ വർഗ്ഗം:2014-ൽ മരിച്ചവർ
ക്രിറ്റേഷ്യസ് - ടെർഷ്യറി വംശനാശം
6.5 കോടി വർഷങ്ങൾക്കു മുൻപാണ് അഞ്ചാമത്തെ കൂട്ട വംശനാശം സംഭവിച്ചത്. അഗ്നിപർവത സ്ഫോടനമോ ലാവാപ്രവാഹമോ ആകാം അതിനു വഴിവച്ചത്. ഒരു ഉൽക്ക ഭൂമിയിൽ പതിക്കുകയും ചെയ്തു. ദിനോസറുകൾ ഇല്ലാതായത് ഈ ഘട്ടത്തിലാണ്. 80 ശതമാനത്തോളം ജീവജാതികളും ഇല്ലാതായ ഈ വംശനാശം K-T Extinction എന്ന പേരിലും അറിയപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:വംശനാശം
ഹോജഗിരി
ഇന്ത്യയിലെ ത്രിപുര സംസ്ഥാനത്ത് അവതരിപ്പിക്കുന്ന ഒരു നാടോടി നൃത്തമാണ് ഹോജഗിരി. ത്രിപുരി സമുദായത്തിലെ ബ്രൂ (റിയാങ്) വംശജർ ഈ നൃത്തം അവതരിപ്പിക്കുന്നു. ഈ നൃത്തം ചെയ്യുന്നത് സ്ത്രീകളും പെൺകുട്ടികളുമാണ്. ഒരു ടീമിലെ 4 മുതൽ 6 വരെ അംഗങ്ങൾ പാടുകയും, ഒരു മൺപാത്രത്തിൽ തുലനം ചെയ്തുകൊണ്ട് തലയിൽ ഒരു കുപ്പി, കയ്യിൽ മൺവിളക്ക് എന്നിവയോടൊപ്പം നൃത്തം ചെയ്യുന്നു.
ദുർഗ പൂജയുടെ അടുത്ത പൗർണ്ണമി രാത്രിയിൽ നടക്കുന്ന ഹൊജഗിരി ഉത്സവങ്ങൾ അല്ലെങ്കിൽ ലക്ഷ്മി പൂജകൾക്കാണ് നൃത്തം അവതരിപ്പിക്കുന്നത്. സാധാരണയായി ദശേരയുടെ മൂന്നാം ദിവസത്തിനുശേഷം. മൈലുമ ദേവിയെ (ലക്ഷ്മി) ഈ ദിവസം ആരാധിക്കുന്നു. മികച്ച ത്രിപുരി നൃത്തരൂപങ്ങളിലൊന്നാണിത്.
പുരുഷ അംഗങ്ങൾ ഭാവഗാനം ആലപിക്കുന്നതിൽ പങ്കെടുക്കുകയും, ഖാം, ക്ശുമു (wind instrument) എന്നിവ വായിക്കുകയും ചെയ്യുന്നു. വരികൾ വളരെ ലളിതമാണ്. ഒരു ബെയ്‌ലിംഗ്, ചൂരൽ കൊണ്ട് നിർമ്മിച്ച വിശാലമായ വൃത്താകൃതിയിലുള്ള അരി വൃത്തിയാക്കുന്ന വസ്‌തു, ഒരു കുടം അല്ലെങ്കിൽ കോല, ബോഡോ (കുപ്പി, ചട്ടി / കുപ്പി (ഒരു ഗാർഹിക പരമ്പരാഗത വിളക്ക്), മൈരംഗ് (ലളിതമായ ഒരു വിഭവം), ഓരോ പ്രകടനക്കാരനും ഒരു തൂവാല എന്നിവ നൃത്തത്തിന് ഉപയോഗിക്കുന്നു.
സത്യ റാം റിയാങ് ഒരു സ്കൂൾ സ്ഥാപിക്കുകയും അവിടെ അദ്ദേഹം യുവജനങ്ങളെ നൃത്തം പഠിപ്പിക്കുകയും ചെയ്യുന്നു. ഇന്ത്യയിലും വിദേശത്തും ഹൊജഗിരി നൃത്തം സംരക്ഷിക്കുന്നതിനും പ്രോത്സാഹിപ്പിക്കുന്നതിനുമുള്ള അശ്രാന്ത പരിശ്രമത്തിന് റിയാങിന് ഇന്ത്യൻ സർക്കാർ സംഗീത നാടക് അക്കാദമി അവാർഡ് നൽകി ആദരിച്ചു.
അവലംബം
വർഗ്ഗം:നാടോടി നൃത്തം
അങ്കഗണിതത്തിലെ അടിസ്ഥാന സിദ്ധാന്തം
ഒന്നിൽ കൂടുതലുള്ള ഏതൊരു സംഖ്യയും ഒന്നുകിൽ അഭാജ്യസംഖ്യയോ അല്ലെങ്കിൽ അഭാജ്യസംഖ്യകളുടെ ഗുണിതമോ ആയിരിക്കും എന്നതാണു് അങ്കഗണിതത്തിലെ അടിസ്ഥാന സിദ്ധാന്തം. ഈ ഗുണിതത്തിലെ അഭാജ്യസംഖ്യകളുടെ ക്രമം ഏതുരീതിയിലും ആവാമെങ്കിലും ഉൾപ്പെടുന്ന അഭാജ്യസംഖ്യകൾ എല്ലായ്പോഴും ഒന്നുതന്നെയായിരിക്കും. ഉദാഹരണം:
ഇതനുസരിച്ചു്, 1200 എന്ന സംഖ്യ അഭാജ്യസംഖ്യകളുടെ ഗുണിതമാവുമെന്നും ഈ ഗുണിതത്തിൽ എല്ലായ്പോഴും നാലു രണ്ടുകളും, ഒരു മൂന്നും, രണ്ടു അഞ്ചുകളും നിശ്ചയമായും ഉണ്ടാവുമെന്നും കാണുന്നു.
വർഗ്ഗം:ഗണിതം വർഗ്ഗം:അങ്കഗണിതം
ഗവൺമെന്റ് മെഡിക്കൽ കോളേജ്, കാങ്കർ
2021-ൽ സ്ഥാപിതമായ ഗവൺമെന്റ് മെഡിക്കൽ കോളേജ്, കാങ്കർ, ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജും ആശുപത്രിയുമാണ്. ഛത്തീസ്ഗഡിലെ കാങ്കറിലാണ് ഇത് സ്ഥിതി ചെയ്യുന്നത്. കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദം നൽകുന്നു. കോളേജുമായി ബന്ധപ്പെട്ട ആശുപത്രി കാങ്കർ ജില്ലയിലെ ഏറ്റവും വലിയ ആശുപത്രികളിൽ ഒന്നാണ്. 2021 മുതൽ വാർഷിക ബിരുദ വിദ്യാർത്ഥി പ്രവേശനം 100 ആണ്.
കോഴ്സുകൾ
കാങ്കറിലെ ഗവൺമെന്റ് മെഡിക്കൽ കോളേജ് 100 എംബിബിഎസ് വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്.
അഫിലിയേഷൻ
കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്.
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
സിയന്ന ഗ്വില്ലറി
സിയന്ന ടിഗ്ഗി ഗ്വില്ലറി (ജനനം 16 മാർച്ച് 1975) ഒരു ഇംഗ്ലീഷ് അഭിനേത്രിയും മുൻ മോഡലും ആണ്. റെസിഡെന്റ് ഈവിൾ ആക്ഷൻ ഹൊറർ മൂവി പരമ്പരയിലെ, ജിൽ വാലന്റൈൻ എന്ന അവരുടെ കഥാപാത്രം വളരെ പ്രസിദ്ധമാണ്. ഇറഗോൺ എന്ന ഫാന്റസി-അഡ്വഞ്ചർ സിനിമയിൽ എൽഫ് രാജകുമാരി ആര്യ ഡ്രൂട്ടിംഗ് എന്ന കഥാപാത്രത്തെ കൂടാതെ ഹെലെൻ ഓഫ് ട്രോയി ടിവി മിനിസീരീസിലെ കഥാപാത്രങ്ങളും അറിയപ്പെടുന്നവയാണ്. അടുത്തകാലത്ത് ഫോർട്ടിറ്റ്യൂഡ്, സ്റ്റാൻ ലീയുടെ ലക്കി മാൻ, ലൂഥർ എന്നിവപോലുള്ള ജനപ്രിയ ടി.വി. ഷോകളിലും അഭിനയിച്ചിരുന്നു.
ജീവിതരേഖ
ഇംഗ്ലണ്ടിലെ നോർത്താംപ്റ്റൺഷയറിലെ, കെറ്ററിംഗിൽ 1973- ൽ വിവാഹിതരായ അമേരിക്കൻ നാടോടി ഗിത്താറിസ്റ്റായ ഐസക്ക് ഗ്വില്ലറിയുടെയും അദ്ദേഹത്തിന്റെ ആദ്യ ഭാര്യ ഇംഗ്ലീഷ് മോഡൽ ആയ ടിനാ തോംസന്റെയും മകളാണ് ഗ്വില്ലറി. ക്യുബയിലെ ഗ്വാണ്ടനാമോ നാവികസേനയിൽ അടിസ്ഥാനമുള്ള പിതാവ് ഐസക്ക് അമേരിക്ക- ടർക്കിഷ്- ജൂത പാരമ്പര്യത്തിൽപ്പെട്ട മാതാപിതാക്കളുടെ മകനായിരുന്നു. ഗ്വില്ലറിക്ക് രണ്ടുവയസ്സുള്ളപ്പോൾ അവരുടെ മാതാപിതാക്കൾ ലണ്ടനിലെ ഫുൾഹാമിലേയ്ക്ക് മാറുകയും പിന്നീട് അവൾക്കു 11വയസ്സായപ്പോൾ നോർഫ്ലോക്കിലേയ്ക്ക് മാറിതാമസിക്കുകയും ചെയ്തു. പത്താമത്തെ വയസ്സിൽ ഗ്വില്ലറി മെക്സിക്കോയിലെ കസിനോടൊപ്പം താമസിച്ച് സ്പാനിഷ് പഠിച്ചു. അച്ഛൻ ദത്തെടുത്തിരുന്ന ജെയ്സ് ഒരേ അമ്മയിലുള്ള അവരുടെ അർധസഹോദരനാണ്. 1990-ൽ സിയന്നയ്ക്ക് 14 വയസ്സുള്ളപ്പോൾ അവരുടെ മാതാപിതാക്കൾ തമ്മിൽ വേർപിരിഞ്ഞു.1993-ൽ പിതാവ് ഇല്ലീ, ജേക്കബ് എന്നീ രണ്ട് മക്കളുള്ള വിക്കി മക് മില്ലൻ എന്ന സ്ത്രീയെ വിവാഹം ചെയ്തു.
ഗ്വില്ലറി നോർഫോക്കിലെ ഹോൾട്ടിലുള്ള ഗ്രേഷാമിലെ സ്കൂളിൽ ചേർന്ന് പഠിച്ചിരുന്നു. അവിടെ അനേകം സ്കൂൾ പ്രൊഡക്ഷനിൽ പങ്കെടുത്തിരുന്നു. രണ്ടു വയസുള്ളപ്പോൾ മുതൽ അവർ കുതിരസവാരി ചെയ്യാൻ ആരംഭിച്ചു. 14-ാം വയസ്സിൽ അവരുടെ ദി നൈറ്റ് പോർട്ടർ എന്ന ചിത്രത്തിനുശേഷം ദി നൈറ്റ് പോർട്ടർ അഥവാ "പോർട്ടി" എന്ന് നാമകരണം ചെയ്ത ഒരു കുതിരയെ അവർ കൊടുത്തിരുന്നു. ഗ്വില്ലറി പ്രമുഖ നടിയായിരുന്ന ഷാർലറ്റ് റാമ്പ്ലിംഗിന്റെ ആരാധികയായിരുന്നു. 2000 ഡിസംബറിൽ ഗ്വില്ലറിയുടെ അച്ഛൻ 53-ാം വയസിൽ അർബുദം ബാധിച്ച് മരിച്ചു.
മോഡലിംഗ്
1997-ൽ ഒരു ബാലെ ഡാൻസർ ആയ സുഹൃത്തിനോടൊപ്പം ലണ്ടൻ മോഡലിങ് സെലക്ട് ഏജൻസിയിൽ ഗ്വില്ലറി ഒപ്പുവച്ചു. അവർ അഭിനയജീവിതത്തെ പിന്തുണച്ചുകൊണ്ട് ഒറ്റയ്ക്ക് മോഡൽ ചെയ്തു. തുടർന്ന് അർമാണി, ഡോൾസെ & ഗബ്ബാന, ബുർബെറി, പോൾ സ്മിത്ത് എന്നീ കമ്പനികളുടെ പരസ്യങ്ങൾക്കുവേണ്ടി മോഡൽ ആയും പ്രവർത്തിച്ച ഗ്വില്ലറി പല ഫാഷൻ മാഗസീനുകളുടെ കവറിൽ പ്രത്യക്ഷപ്പെടുകയും 1999- ൽ ഹ്യൂഗോ ബോസിൻറെ സുഗന്ധ പ്രചാരണത്തിന്റെ മുഖമായി മാറുകയും ചെയ്തിരുന്നു. മോഡൽ കാരൻ ഫെറാറിയുടെ പിൻഗാമിയാകുകയും മൂന്ന് വർഷം തുടർച്ചയായി പ്രചാരണം നടത്തുകയും ചെയ്തിരുന്നു. ഏതാനും വർഷങ്ങളായി മോഡലിംഗ് പഠിച്ചശേഷം, 2000-ൽ അഭിനയത്തിലേക്ക് ഗ്വില്ലറി ശ്രദ്ധ കേന്ദ്രീകരിച്ചു. അവർ ലണ്ടനിൽ സ്വതന്ത്ര മോഡലായി കരാറിൽ ഒപ്പുവയ്ക്കുകയും ചെയ്തു.
പുറത്തേക്കുള്ള കണ്ണികൾ
വർഗ്ഗം:1975-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇംഗ്ലീഷ് ചലച്ചിത്ര നടിമാർ
എച്ച്.എം.എസ്. പഞ്ചാബി
രണ്ടാം ലോകമഹായുദ്ധകാലത്ത് സേവനത്തിലിരുന്ന റോയൽ നേവിയുടെ ഒരു ഗോത്രവർഗ്ഗ പടക്കപ്പലായിരുന്നു എച്ച്.എം.എസ്. പഞ്ചാബി (HMS Punjabi). 1942 മെയിൽ കിംഗ് ജോർജ്ജ് V എന്ന യുദ്ധകപ്പലുമായിടിച്ച് എച്ച്.എം.എസ്. പഞ്ചാബി മുങ്ങിപ്പോവുകയാണുണ്ടായത്. ബ്രിട്ടീഷ് സാമ്രാജ്യത്തിലെ വംശീയ വിഭാഗത്തിലെ ഗോത്രവർഗ്ഗയുദ്ധ കപ്പലുകളിലെ റോയൽ നേവിയുടെ പഞ്ചാബി എന്നു പേരുള്ള ഏക കപ്പലായിരുന്നു ഇത്.
ആർട്ടിക് മഹാസമുദ്രം
ആഗസ്റ്റ് 1 ന് സ്കാപ്പാഫ്ലോവിലേക്ക് തിരിക്കുന്നതിനു മുമ്പ് ബിയർദ്വീപിൽ നിന്ന് നോർവീജിയൻ ദേശക്കാരെ പഞ്ചാബിയും ടാർട്ടറും ചേർന്ന ഒഴിപ്പിക്കുകയും ശേഷം നോർവീജിയൻ തീരത്ത് ആക്രാമണാത്മക തിരച്ചിൽ നടത്തുകയും ചെയ്തു. ആഗസ്റ്റ് 30ആം തീയതി പഞ്ചാബിയും മാറ്റാബലയും സൊമാലിയും ചേർന്ന് സോവിയറ്റ് യൂണയനെ ഹാക്കർ ഹറിക്കേയ്നും RAF ഉദ്ദ്യോഗസ്തരേയും നൽകുന്ന യുദ്ധനീക്കത്തിൽ ഏർപ്പെട്ട വിമാന വാഹിനി അർഗ്സിനും ക്രൂയിസർ ഷ്രോപ്പ്ഷെയറിനും അകമ്പടി സേവിച്ചു. ശേഷം പഞ്ചാബി സാധാരണ ഫ്ലോട്ടിലയിലെ സേവനത്തിൽ ഡിസംബറിൽ ന്യൂക്കാസിൽ അപോൺ ടൈനിലെ ആവ്തോൺ ലെസ്ലി ആന്റ് കമ്പനിയിലെ അറ്റകുറ്റപ്പണികൾ തുടങ്ങുന്നതു വരെ തുടർന്നു. പ്രതികൂല കാലാവസ്ഥയിൽ വളരെ അധികം സേവനം നടത്തിയതിനാൽ കേടു സംഭവിച്ച യന്ത്ര സാമദ്രികളുടെ തകരാറുകൾ 1942 ജനുവരി വരെ നീണ്ട അറ്റകുറ്റപ്പണികളിൽ പരിഹരിച്ചു. മാർച്ചിൽ മറ്റൊരു ഹോംഫ്ലീറ്റിന്റെ ഭാഗമായി പഞ്ചാബി PQ 12 കപ്പൽ ഗണങ്ങൾക്കും അതുപോലെ തിരിച്ച് QP8 കപ്പൽ ഗണങ്ങൾക്കും സംരക്ഷണ കവചം നൽകി, അപ്പോൾ തന്നെ ജർമൻ യുദ്ധകപ്പൽ ടിർബിറ്റ്സ് ഈ കപ്പൽ ഗണങ്ങളെ പിടികൂടുവാൻ വിന്യസിക്കപ്പെട്ടിട്ടുണ്ട് എന്ന് വിശ്വസിക്കപ്പെട്ടു. അതിനാൽ പഞ്ചാബിയെ ടിർബിറ്റ്സിനെ തിരയുന്നതിനെ സഹായിക്കാൻ ചുമതലപ്പെടുത്തി, എന്നാൽ ടിർബിറ്റ്സ് തുറമുഖത്തേക്ക് തിരിച്ചുപോയിരുന്നു. എന്നാൽ ചുക്കാൻ നിയന്ത്രണം തകരാറിലായതിനാൽ മാർച്ച് 11 ന് പഞ്ചാബിയെ തിരച്ചിൽ സംഘത്തിൽ നിന്ന് വേർപ്പെടുത്തുകയും ശേഷം സ്കാപ്പാഫ്ലോയിലേക്ക് തിരിച്ചയക്കുകയും ചെയ്തു. പഞ്ചാബി ഏപ്രിലിൽ PQ10 കപ്പൽ വ്യൂഹത്തെ തിരിച്ച് ബ്രിച്ചനിലേക്ക് അകമ്പടി സേവിച്ചു. ഏപ്രിൽ 12 ന് പഞ്ചാബിയെ U453 ആക്രമിക്കാൻ ശ്രമിച്ചു, എന്നാൽ ആ ശ്രമം വിഫലമായി. പഞ്ചാബി PQ10 കപ്പൽ വ്യൂഹത്തെ ഐസ്ലാന്റിലേക്ക് അകമ്പടി സേവിച്ച് ഏപ്രിൽ 21 ന് എത്തിയ ശേഷം കപ്പൽ വ്യൂഹത്തിൽ നിന്ന് എത്തിയ ശേഷം മറ്റു ജോലിയിലേക്ക് വേർപ്പെടുത്തി.
മുങ്ങൽ
PQ 15 K കപ്പൽ വ്യൂഹംത്തിന്റെ യാത്രയിലെ വേറിട്ടു നിന്ന് സ്ക്രീൻ നൽകാൻ ഏപ്രിൽ 26ആം തീയതി മുതൽ പഞ്ചാബിന നിയുക്തയായി. അവർ ഹ്വാൽഫ്ജോറിൽ നിന്നും ഏപ്രിൽ 29 ന് യാത്രതിരിച്ചു. മെയ് ഒന്നാം തീയതി പഞ്ചാബി HMS കിങ് ജോർജ്ജ് V ഉം ആയി പ്രതികൂല കാലാവസ്ഥയിൽ കൂട്ടിയിടിച്ചു മുങ്ങി. കടുത്ത മൂടൽ മഞ്ഞിനിടെ വിന്യാസം നടത്തുമ്പോൾ പഞ്ചാബിയുടെ കപ്പൽ മാർഗ്ഗനിരീക്ഷകൻ അവന്റെ നിഗമനപ്രകാരം തൊച്ചുമുന്നിൽ ഒരു മൈൻ ഉണ്ടെന്ന് അറിയിക്കുകയും അനുബന്ധമായി കപ്പിത്താൻ കപ്പിത്താൻ ഖേദപൂർവ്വം ഇടതു ഭാഗത്തേക്ക് തിരിക്കാൻ ഉത്തരവിടുകയും ചെയ്തു. അങ്ങനെ ചെയ്തതിനാൽ പഞ്ചാബി നേരെ കിംഗ് ജോർജ്ജ് V ന്റെ വഴിയിൽ പെടുകയും കിംഗ് ജോർജ്ജ് V യുദ്ധകപ്പലിന്റെ കൂർത്ത മുനമ്പ് പഞ്ചാബിയെ രണ്ടായി പിളർക്കുകയും ചെയ്തു. 169 കപ്പൽ ജീവനക്കാരെ കപ്പലിന്റെ മുൻഭാഗത്തുനിന്ന് രക്ഷപ്പെടുത്തി. മറ്റുകപ്പലുകൾ കടനിൽ വീണ 40 പേരെ കടലിൽ നിന്നും പൊക്കിയെടുത്തു. അക്കൂട്ടത്തിൽ മാർനെയും ഉൾപ്പെടുന്നു. കപ്പലിന്റെ പിൻഭാഗം വേഗം മുങ്ങിപ്പോയതിനാലും മൈൻപൊട്ടിത്തെറിച്ചതിനാലും ആ ഭാഗത്ത് കുടുങ്ങിയ 41 ജീവനക്കാർ മരണമടഞ്ഞു. പഞ്ചാബി അമേരിക്കൻ യുദ്ധക്കപ്പൽ USS വാഷിങ്ടണ്ണിന്റെ നേർവഴിയിൽ മുങ്ങിയതിനാൽ മുങ്ങപ്പെട്ട ഇരു പകുതികൾക്കിടയിലൂടെ വരേണ്ടി വന്ന USS വാഷിങ്ടൺ കപ്പലിന് കേടുപാടുകൾ സംഭവിക്കുകയും ചെയ്തു. കിങ് ജോർജ്ജ് V കപ്പലിന്റെ മുൻഭാഗത്തിന് കാര്യമായ കേടുപാടുകൾ സംഭവിച്ചടിനാൽ അറ്റകുറ്റപ്പണികൾക്കായി തുറമുഖത്തേക്ക് മടങ്ങിപ്പോകാൻ നിർബന്ധിതയായി. തുടർന്നുള്ള അന്വേഷണത്തിൽ ആ ഭാഗത്തും കപ്പൽ വ്യൂഹത്തിന്റെ വഴിയിലെവിടെയും തന്നെ മൈൻ കണ്ടെത്താൻ സാധിച്ചില്ല. കപ്പൽ മാർഗ്ഗ നിരീക്ഷകൻ എന്താണ് യഥാർത്ഥത്തിൽ കണ്ടെതെന്നോ, എന്തെങ്കിലും കണ്ടിരുന്നോ എന്നു പോലും യഥാർത്ഥത്തിൽ ഇന്നും അറിയപ്പെട്ടിട്ടില്ല.
അവലംബം
വർഗ്ഗം:നശീകരണക്കപ്പലുകൾ വർഗ്ഗം:റോയൽ നേവിയുടെ നശീകരണക്കപ്പലുകൾ
നാഥൻ എഫ്രോൺ
ഓസ്‌ട്രേലിയൻ, ബ്രിട്ടീഷ് ഒപ്‌റ്റോമെട്രിസ്റ്റും നിരവധി ഗവേഷണ പ്രബന്ധങ്ങളുടെയും ഒമ്പത് പുസ്തകങ്ങളുടെയും രചയിതാവാണ് നാഥൻ എഫ്രോൺ  (ജനനം: സെപ്റ്റംബർ 3, 1954).
ജീവചരിത്രം
എഫ്രോൺ 1981 ൽ മെൽബൺ സർവകലാശാലയിൽ നിന്ന് ബിരുദവും പിഎച്ച്ഡിയും നേടി. അതേ വർഷം തന്നെ കോൺടാക്റ്റ് ലെൻസ് സൊസൈറ്റി ഓഫ് ഓസ്‌ട്രേലിയയുടെ പ്രസിഡന്റായി. കാലിഫോർണിയ സർവകലാശാല, ബെർക്ക്‌ലി, ന്യൂ സൗത്ത് വെയിൽസ് സർവകലാശാല എന്നിവിടങ്ങളിൽ പോസ്റ്റ്ഡോക്‌ടറൽ പഠനത്തിനായി അദ്ദേഹം പോയി. 1990 ൽ മാഞ്ചസ്റ്റർ സർവകലാശാലയിൽ ക്ലിനിക്കൽ ഒപ്‌റ്റോമെട്രിയുടെ ചെയർ ആകുന്നതിനുമുമ്പ് അദ്ദേഹം ലക്ചററും സീനിയർ ലക്ചററും ആയിരുന്ന. ഇംഗ്ലണ്ടിലെ മാഞ്ചസ്റ്റർ സർവകലാശാലയിൽ ക്ലിനിക്കൽ ഒപ്‌റ്റോമെട്രിയുടെ സ്ഥാപക ചെയർമാനായ അദ്ദേഹം യൂറോലെൻസ് റിസർച്ച് എന്നറിയപ്പെടുന്ന ഒരു കോൺടാക്റ്റ് ലെൻസ് ഗവേഷണ യൂണിറ്റും സ്ഥാപിച്ചു.
എഫ്രോൺ 2012 മുതൽ ഓസ്ട്രേലിയൻ കോളേജ് ഓഫ് ഒപ്‌റ്റോമെട്രിയുടെ പ്രസിഡന്റായി സേവനമനുഷ്ഠിച്ചിട്ടുണ്ട്. മാഞ്ചസ്റ്ററിൽ നിന്ന് ഡോക്ടർ ഓഫ് സയൻസ് നേടിയ എഫ്രോൺ ബ്രിട്ടീഷ് കോൺടാക്റ്റ് ലെൻസ് അസോസിയേഷന്റെ മുൻ പ്രസിഡന്റ് കൂടിയാണ്. 2001 ൽ ഇതേ അസോസിയേഷൻ അദ്ദേഹത്തിന് സ്വർണ്ണ മെഡൽ സമ്മാനിക്കുകയും ആ വർഷം മുതൽ 2004 വരെ മാഞ്ചസ്റ്റർ സർവകലാശാലയിൽ ഡീനായി സേവനമനുഷ്ഠിക്കുകയും ചെയ്തു. 2003 ൽ അദ്ദേഹത്തിന് മാക്സ് ഷാപെറോ അവാർഡ് ലഭിച്ചു, 2006 ആയപ്പോഴേക്കും ഗവേഷണ പ്രൊഫസറായി അദ്ദേഹം സ്വന്തം നാട്ടിലേക്ക് മടങ്ങി. അതേ വർഷം ക്വീൻസ്‌ലാന്റ് യൂണിവേഴ്‌സിറ്റി ഓഫ് ടെക്‌നോളജിയിലെ ഇൻസ്റ്റിറ്റ്യൂട്ട് ഓഫ് ഹെൽത്ത് ആന്റ് ബയോമെഡിക്കൽ ഇന്നൊവേഷൻ, സ്‌കൂൾ ഓഫ് ഒപ്‌റ്റോമെട്രി എന്നിവയിൽ ചേർന്ന അദ്ദേഹത്തിന് നിലവിൽ നാഷണൽ ഹെൽത്ത് ആൻഡ് മെഡിക്കൽ റിസർച്ച് കൗൺസിൽ, ജുവനൈൽ ഡയബറ്റിസ് റിസർച്ച് ഫൗണ്ടേഷൻ ഇന്റർനാഷണൽ, ജോർജ്ജ് വീബർ ഫൗണ്ടേഷൻ ട്രസ്റ്റ് എന്നിവയിൽ നിന്ന് ഗ്രാന്റുകളുണ്ട്. 2015 ൽ ക്വീൻസ് ജന്മദിന ബഹുമതി പട്ടികയിൽ അദ്ദേഹത്തെ ആദരിച്ചു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1954-ൽ ജനിച്ചവർ
ആറാട്ടുപുഴ ഗ്രാമപഞ്ചായത്ത്
ആലപ്പുഴ ജില്ലയിൽ കാർത്തികപ്പള്ളി താലൂക്കിൽ മുതുകുളം ബ്ലോക്കിൽ 22.70 ചതുരശ്രകിലോമീറ്റർ വിസ്തീർണ്ണമുള്ള ആറാട്ടുപുഴ പഞ്ചായത്ത് സ്ഥിതിചെയ്യുന്നു. '''സുപ്രസിദ്ധ സാമൂഹിക പരിഷ്കർത്താവായിരുന്ന ആറാട്ടുപുഴ വേലായുധപ്പണിക്കർ  ഈ നാട്ടുകാരൻ ആയിരുന്നു. തൃക്കുന്നപ്പുഴക്കടുത്ത് മംഗലം ഇടയ്ക്കാട് എന്ന സ്ഥലത്താണ് താൻ ജനിച്ചത്'''. കള്ളിക്കാട് ആസ്ഥാനമായ ഈ പഞ്ചായത്ത് ഹരിപ്പാട് അസംബ്ലി നിയോജകമണ്ഡലത്തിലും ആലപ്പുഴ ലോക്‌സഭാമണ്ഡലത്തിലുമാണ് ഉൾപ്പെടുന്നത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
കമണ്ഡലു മരം
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ
കക്കറൊട്ടി
കണ്ണൂർ ജില്ലയിൽ പൊതുവെ കക്കറൊട്ടി / കുഞ്ഞപ്പം എന്നറിയപ്പെടുന്ന ഈ വിഭവം തെക്കൻ മലബാറിൽ അറിയപ്പെടുന്നത് കുഞ്ഞിപ്പത്തിരി/ കുഞ്ഞിപ്പത്തൽ / ആണപ്പത്തൽ എന്നും മലബാർ കഴിഞ്ഞാൽ പിടിയെന്നും അറിയപ്പെടുന്നു. ചേർക്കുന്ന ഇറച്ചിയുടെ രീതി അനുസരിച്ച്, കോഴിപ്പിടി എന്നും പോത്തിറച്ചി ചേർത്താൽ പോത്ത്പിടിയെന്നും അറിയപ്പെടുന്നു. രണ്ട് തരത്തിൽ കക്കറൊട്ടി ഉണ്ടാക്കാറുണ്ട്, തീരെ വരണ്ട്, ചാറിന്റെ അംശം കുറച്ചും ഇത്തിരി ചാറോട് കൂടിയും.
തയ്യാറാക്കുന്ന വിധം
മലബാറിലെ ചില പ്രദേശങ്ങളിൽ അരി മാത്രം ഉപയോഗിച്ചാണ് ഇത് തയ്യാറാക്കുന്നത്. അപ്പചെമ്പിൽ പുഴുങ്ങിയ ശേഷം ചിരകിയ തേങ്ങ, ചെറിയുള്ളി, പച്ചമുളക്, കറിവേപ്പില, ജീരകം, മഞ്ഞൾ എന്നിവ ചേർത്ത് അരച്ചെടുത്ത ചമ്മന്തി ഇട്ടു വഴറ്റിയും ഇറച്ചി ചേർത്തും ഉപയോഗിക്കുന്നു
വർഗ്ഗം:പാചകം
തെസ്പേസ്യ
സവിശേഷതകൾ
ഇവയുടെ ഇലകൾ 3-5 തൊങ്ങലോടു (lobe) കൂടിയ ഹസ്തകലഘുപത്രങ്ങളാണ്. ഇവയുടെ പൂക്കൾ ദ്വിലിംഗ സ്വഭാവത്തോടു കൂടിയവയും പ്രസമത (actinomorphy)പാലിക്കുന്നവയാണ്. 6 സെ.മീ. വിസ്തീർണ്ണമുള്ളതാണിവയുടെ പൂക്കൾ. മഞ്ഞ, ധൂമം, കടുത്ത ധൂമ വർണ്ണം എന്നീ നിറങ്ങളിൽ മനോഹരവും മിനുസമുള്ളകതുമായ ആകർഷകമായ ദളങ്ങളാണിവയ്ക്കുള്ളത്. ഓരോ ദളങ്ങളുടേയും താഴ്ഭാഗത്തായി ചുവന്ന നിറം കാണാം.
പുറത്തേക്കുള്ള കണ്ണികൾ
വർഗ്ഗം:മാൽവേസീ വർഗ്ഗം:സസ്യജനുസുകൾ
ഗവണ്മെന്റ് മ്യൂസിയം ആന്റ് ആർട്ട് ഗാലറി, ചണ്ഡിഗഢ്
ചണ്ഡീഗഢിലെ സെക്ടർ 10 -സിയിൽ റോസ് ഗാർഡനു സമീപം സ്ഥിതിചെയ്യുന്ന ഒരു മ്യൂസിയവും ആർട്ട് ഗാലറിയുമാണ് ഗവണ്മെന്റ് മ്യൂസിയം ആന്റ് ആർട്ട് ഗാലറി, ചണ്ഡീഗഢ് (Government Museum and Art Gallery, Chandigarh).
വിഭാഗങ്ങൾ
ഗാലറി കൂടാതെ ഇതിൽ പ്രവർത്തിക്കുന്ന സ്ഥാപനങ്ങൾ താഴെ കൊടുത്തിരിക്കുന്നു. ഇവയ്ക്കെല്ലാം പ്രത്യേക വിഭാഗങ്ങളുമുണ്ട്.
ഗാലറി പ്രധാനമായി പ്രദർശിപ്പിക്കുന്നവയിൽ 10000 വസ്തുക്കളിൽ കൂടുതലും ഇന്ത്യക്കാരായ ചിത്രകാരരുടെയും ശിൽപ്പികളുടെയും കലാരൂപങ്ങളാണ്. കൂടെയുള്ള റഫറൻസ് ലൈബ്രറിയിൽ 10000 ത്തോളം മറ്റു മീഡിയകളും ഉണ്ട്. കൂടാതെ രണ്ട് മ്യൂസിയം കടകളും ഒരു ഭക്ഷണശാലയും ഉണ്ട്.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ആർട്ട് ഗാലറികൾ വർഗ്ഗം:ചണ്ഡീഗഢിലെ കെട്ടിടങ്ങളും നിർമ്മിതികളും വർഗ്ഗം:ചണ്ഡീഗഢിലെ വിനോദസഞ്ചാരകേന്ദ്രങ്ങൾ വർഗ്ഗം:ഇന്ത്യയിലെ മ്യൂസിയങ്ങൾ
തവിടൻ കടലാള
ലാരിഡേ കുടുംബത്തിൽ ഉൾപ്പെടുന്ന ഒരിനം കടൽപ്പക്ഷിയാണ് തവിടൻ കടൽ ആള. ഉഷ്ണമേഖലാ കടലിലെ പക്ഷിയായ ഇവ ദേശാടാന സ്വഭാവമുള്ളവയാണ്.
രൂപ വിവരണം
30-32 സെ.മി. നീളമുള്ള ഇവയുടെ ചിറകുകൾ തമ്മിലുള്ള അകലം 77-81 സെ.മീ ആണ്. വാൽ ഫോർക്ക് പോലുള്ളതും നീണ്ടതുമാണ്. കടുത്ത ചാര നിറത്തിലുള്ളതാണ് ഇവയുടെ അടിവശം. നെറ്റിയും പുരികവും വെള്ളയാണ്. കൊക്കിനും കാലിനും കറുപ്പു നിറമുണ്ട്.
ഭക്ഷണം
ഊളിയിട്ടാണ് ഇവ മത്സ്യം പിടിക്കുന്നത്. വെള്ളത്തിനു മുകളിൽ കാണുന്നവയേയും തീറ്റയാക്കാറുണ്ട്. പൂവൻ പിടയ്ക്ക് മത്സ്യം കൊടുക്കുന്നത് ഇണ ചേരലിന്റെ ഭാഗമാണ്.
<br style="clear:both">
അവലംബം
Bridled Tern Sterna anaethetus in Mumbai (Maharashtra) and Surat (Gujarat). Newsletter for Birdwatchers. 54(1): https://upload.wikimedia.org/wikipedia/commons/4/46/Bridled_Tern_Sterna_anaethetus_in_Mumbai_and_Surat.pdf
പുറത്തേക്കുള്ള കണ്ണികൾ
വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ വർഗ്ഗം:മധ്യ അമേരിക്കയിലെ പക്ഷികൾ വർഗ്ഗം:ഓഷ്യാനിയയിലെ പക്ഷികൾ
കരോലിനത്തത്ത
അമേരിക്കയുടെ തനത് തത്തയിനങ്ങളിലൊന്നായിരുന്നു കരോലിനത്തത്ത (Carolina Parakeet), വർണ ശബളമായ ശരീരം, കടും മഞ്ഞ നിറത്തിലുള്ള തല , ചുവപ്പുകലർന്ന ഓറഞ്ചു നിറത്തിലുള്ള മുഖം , ഇളം തവിട്ടു കാലുകൾ, കണ്ണുകൾക്കു ചുറ്റും വെള്ള വലയം , പച്ച നിറമുള്ള വാലുകൾ തുടങ്ങിയ പ്രത്യേകതകൾ ഇവയെ ആകർഷകമാക്കി. ഏതാണ്ട് 30 സെന്റി മീറ്ററായിരുന്നു നീളം. ഉറക്കെ ചിലച്ചുകൊണ്ട് കൂട്ടമായി സഞ്ചരിച്ച ഇവയുടെ ശബ്ദം വളരെ ദൂരെ നിന്നുപോലും കേൾക്കാനാകുമായിരുന്നു. വിഷാംശമുള്ള ഒരിനം ചെടിയുടെ വിത്തുകൾ കഴിച്ചിരുന്നതുകൊണ്ട് ഈ തത്തകളെ വേട്ടയാടിത്തിന്ന പൂച്ചകൾ ചത്തുപോയി ! വിളകൾ നശിപ്പിച്ചിരുന്നതു കൊണ്ട് കർഷകർ കരോലിനത്തകളെ കൂട്ടമായി കൊന്നൊടുക്കിയിരുന്നു. അലങ്കാരപ്പക്ഷികളായും ഇവയെ ഉപയോഗിച്ചു. 1920-കളോടെ ഇവയുടെ സാന്നിധ്യം നാമമാത്രമായി. ഏതാനും പതിറ്റാണ്ടുകൾ കൂടി ഇവയെ വിരളമായി മാത്രം കണ്ടു. പിന്നീട് അതും ഇല്ലാതായി.
ഐക്യരാഷ്ട്ര സഭയുടെ ഫ്രീ ആൻഡ്‌ ഈക്ക്വൽ ക്യാമ്പയിൻ
ഗേ, ലെസ്ബിയൻ, ബൈസെക്ഷ്വൽ, ട്രാൻസ്ജെൻഡർ വ്യക്തികളുടെ അവകാശങ്ങളെക്കുറിച്ചുള്ള ഐക്യരാഷ്ട്രസഭയുടെ ഒരു അന്തർദ്ദേശീയ ബോധവൽക്കരണ പ്രചാരണപരിപാടിയാണ് 'ഫ്രീ ആൻഡ്‌ ഈക്ക്വൽ'. സ്വവർഗ്ഗ ഭീതി മൂലവും, നിയമസംരക്ഷണമില്ലായ്മ മൂലവും വിദ്യാഭ്യാസ-തൊഴിൽ-ആരോഗ്യ-തൊഴിൽ  മേഖലകളിൽ ലോകത്തിൻറെ വിവിധഭാഗങ്ങളിൽ ലൈംഗികന്യൂനപക്ഷങ്ങൾ  അനുഭവിക്കുന്ന പ്രശ്നങ്ങൾ മുഖ്യധാരയിൽ എത്തിക്കുവാനും, അവരേയും തുല്യരായി കാണാനും അവരുടെ അവകാശങ്ങളെപ്പറ്റി കൂടുതൽ ചർച്ചകൾ നടത്താനും മറ്റുമുള്ള ഈ സംഘടിത യജ്ഞം അന്തർദ്ദേശീയ മനുഷ്യാവകാശ പ്രഖ്യാപാനത്തിന്റെ തുടർച്ചയായി രൂപംകൊണ്ടതാണ്. അനേകം രാജ്യങ്ങളിൽ സ്വവർഗലൈംഗികത നിയമവിരുദ്ധമോ വധശിക്ഷ വരെ ലഭിക്കാവുന്ന ഒരു ക്രിമിനൽകുറ്റമോ ആണെന്നുള്ള സാഹചര്യത്തിൽ 1990ുകളുടെ തുടക്കത്തിൽ ഐഖ്യരാഷ്ട്രസഭയുടെ മനുഷ്യാവകാശവിഭാഗം ഈ വിഷയത്തെ ഏറ്റെടുക്കുകയും വിവിധരാഷ്ട്രതലവന്മാരുമായും മനുഷ്യാവകാശ സംഘടനകയുമായുള്ള ഉടമ്പടികൾ സൃഷ്ട്ടിക്കുകയും ചെയ്തു. 2010 ഡിസംബറിൽ ന്യൂയോർക്കിൽ വെച്ച് ലോകരാഷ്ട്രങ്ങളെ അഭിസംബോധന ചെയ്തു സംസാരിക്കവെ ഐഖ്യരാഷ്ട്രസഭസെക്രട്ടറി ജനറൽ ബാൻ കി മൂൺ ലൈംഗികന്യൂനപക്ഷങ്ങൾക്ക്‌ വിവിധ രാജ്യങ്ങളിലുള്ള നിയമപരമായ വിലക്ക് ഒഴിവാക്കാൻ ആവശ്യപ്പെടുകയുണ്ടായത് അന്തർദ്ദേശീയ  മാധ്യമശ്രദ്ധ നേടുകയും തുടർന്ന് വിവിധ  പാശ്ചാത്യ രാജ്യങ്ങൾ സ്വവർഗ്ഗവിവാഹം തുടങ്ങിയവ അംഗീകരിക്കുന്നതിനുള്ള നിയമന പടികൾ സ്വീകരിക്കുക്കയും ചെയ്യുകയുണ്ടായി. ലഘുചിത്രം|UN Free and Equal.jpg
അന്തർദ്ദേശീയ മനുഷ്യാവകാശനിയമം വാഗ്ദാനം ചെയ്യുന്ന ജീവിക്കുവാനുള്ള സ്വാതന്ത്ര്യം, വിവേചനരഹിതമായ സാമൂഹികജീവിതം, വ്യക്തിസ്വാതന്ത്ര്യവും സ്വകാര്യതയും, സംഘം ചേരാനും സമ്മേളനങ്ങൾ നടത്താനുമുള്ള സ്വാതന്ത്ര്യം തുടങ്ങിയവ വ്യത്യസ്തങ്ങളായ ലിംഗതന്മയും ലൈംഗികചായ് വുമുള്ളവർക്കും ബാധകമാണെന്നുള്ള അടിസ്ഥാന ബോധവൽക്കരണം, ,  തുടങ്ങി അച്ചടി-ശ്രവ്യ-ദ്രശ്യ മാധ്യമങ്ങൾ , വഴിയായുള്ള നൂതന ബോധവല്ക്കരണ പരിപാടികളും മറ്റും കാര്യക്ഷമമാക്കാൻ വേണ്ടി 2013 ജൂലൈ 26-ന് യൂ.എൻ ഹൈ കമ്മിഷണർ നവി പിള്ള ആരംഭിച്ച   ഫ്രീ ആൻഡ്‌ ഈക്ക്വൽ ക്യാമ്പയിൻ ഇന്ത്യ ഉൾപ്പെടെയുള്ള വിവിധ രാജ്യങ്ങളിൽ നടത്തിവരുന്നുണ്ട്.
ബ്രോമിക് ആസിഡ്
HBrO3 എന്ന തന്മാത്രാസൂത്രത്തോടുകൂടിയ ഒരു ഓക്സോആസിഡ് ആണ് ബ്രോമിക് ആസിഡ്. ഇത് ഹൈഡ്രജൻ ബ്രോമേറ്റ് എന്നും അറിയപ്പെടുന്നു. ജലീയ ലായനിയിൽ മാത്രമേ ഇത് നിലനിൽക്കൂ. നിറമില്ലാത്ത ലായനിയാണിത്. ഇത് മുറിയിലെ താപനിലയിൽ ബ്രോമിൻ ആയി വിഘടിക്കുമ്പോൾ മഞ്ഞയായി മാറുന്നു. ബ്രോമിക് ആസിഡും ബ്രോമേറ്റും ശക്തമായ ഓക്സിഡൈസിംഗി ഏജന്റ്സ് ആണ്.
ഘടന
HBrO3 ന്റെ നിരവധി ഐസോമറുകൾ ഉണ്ട്. G2MP2, CCSD(T), QCISD(T) എന്നീ സിദ്ധാന്തങ്ങളെ അടിസ്ഥാനമാക്കി കണക്കാക്കിയ ബോണ്ട് ദൈർ‌ഘ്യം ചുവടെ പട്ടികപ്പെടുത്തിയിരിക്കുന്നു. ഈ ഘടനകൾക്കിടയിലെ വലിയ ഊർജ്ജ തടസ്സങ്ങൾ ഐസോമെറൈസേഷൻ സാധ്യമാക്കുന്നില്ല. HOBrO2 ആണ് ഏറ്റവും സ്ഥിരതയുള്ള ഐസോമർ.
സിന്തസിസ്
ബേരിയം ബ്രോമേറ്റിന്റെയും സൾഫ്യൂറിക് ആസിഡിന്റെയും പ്രതിപ്രവർത്തനത്തിന്റെ ഫലമായി ബ്രോമിക് ആസിഡ് ഉണ്ടാവുന്നു.
ബേരിയം സൾഫേറ്റ് വെള്ളത്തിൽ ലയിക്കാത്തതിനാൽ ഒരു അവക്ഷിപ്തം ഉണ്ടാക്കുന്നു. ബേരിയം സൾഫേറ്റ് നീക്കംചെയ്ത് ജലീയ ബ്രോമിക് ആസിഡ് വേർതിരിക്കാം
ഡാന്യൂബ്-ഇപ്പോളി ദേശീയോദ്യാനം
ഡാന്യൂബ്-ഇപ്പോളി ദേശീയോദ്യാനം ഹംഗറിയിലെ ഏറ്റവും വൈവിധ്യമാർന്ന ദേശീയ ഉദ്യാനങ്ങളിൽ ഒന്നാണ്.
1997 ൽ പില്ലിസ്, ബൊർസ്‍സോണി ദേശീയ ഉദ്യാനങ്ങളുടെ ഭാഗങ്ങൾ ഉൾപ്പെടുത്തിയാണ് ഇതു നിർമ്മിച്ചത്. ഇതുകൂടാതെ ഇപ്പോളി നദി യുടെ വെള്ളപ്പൊക്ക തടങ്ങളെ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുത്തിയിട്ടുണ്ട്.
ബുഡാപെസ്റ്റ്, പെസ്റ്റ് കൌണ്ടി, കൊമാറോം-എസ്റ്റെർഗോം കൌണ്ടി, ഫെജെർ കൌണ്ടി എന്നിവയുടെ ഭാഗങ്ങളെ ഈ ദേശീയോദ്യാനം ഉൾക്കൊള്ളുന്നു. ഈ ദേശീയോദ്യാനത്തിൻറെ ഓഫീസുകൾ ബുഡാപെസ്റ്റിലും ജൊക്കായി ഗാർഡനിലും (Budapest XII) നിലനിൽക്കുന്നു. പ്രധാന ഓഫീസ് സ്ഥിതിചെയ്യുന്നത് എസ്റ്റെർഗോമിലാണ്.
ചില സ്പിഷീസുകൾ, അവയിൽ ജന്തുജാലങ്ങളും ജന്തുജാലങ്ങളും ഈ ദേശീയോദ്യാനത്തിൽമാത്രം കാണപ്പെടുന്നവയാണ്. ഈ അപൂർവ്വവും അപൂർവ്വവും വംശനാശം നേരിടുന്നതുമായ ജീവിവർഗങ്ങളെ സംരക്ഷിക്കുന്നതിനുള്ള പരിപാടികൾ ഒരുക്കിയിട്ടുണ്ട്.
അവലംബം
വർഗ്ഗം:ഹംഗറിയിലെ ദേശീയോദ്യാനങ്ങൾ
കരിവയറൻ ആള
കരി വയറൻ ആള്യ്ക്ക് black-bellied tern എന്നു പേരുണ്ട്.Sterna acuticaudaഎന്നാണ് ശാസ്ത്രീയ നാമം.ഇന്ത്യൻ ഉപ ഭൂഖണ്ഡത്തിലെ വലിയ നദികൾക്കടുത്ത് കാണുന്നു.
രൂപവിവരണം
ഇവയുടെ വയർ കറുത്തതാണ്. ഫോർക്ക് പോലുള്ളവാലുണ്ട്. കരി ആളയുമായി സാമ്യമുണ്ട്. കരി ആളയ്ക്ക് ആഴം കുറഞ്ഞഫോർക്ക് പോലുള്ള വാലാണ് കൂടാതെ നെഞ്ചിനോട് ചേർന്നും കറുപ്പുണ്ട്. ഇവകൊണ്ട് തിരിച്ചറിയാനാവും.
അവലംബം
* Bridge, E. S.; Jones, A. W. & Baker, A. J. (2005): A phylogenetic framework for the terns (Sternini) inferred from mtDNA sequences: implications for taxonomy and plumage evolution. Molecular Phylogenetics and Evolution 35: 459–469. PDF fulltext.
രവി ബസ്രൂർ
2014-ൽ കന്നഡ ചലച്ചിത്രമേഖലയിൽ അരങ്ങേറ്റം കുറിച്ച ഒരു ഇന്ത്യൻ ചലച്ചിത്ര സംഗീതസംവിധായകനും സംവിധായകനുമാണ് രവി ബസ്രൂർ.
ആദ്യകാല ജീവിതം
കർണാടക സംസ്ഥാനത്തെ തീരദേശ പട്ടണമായ കുന്ദാപുര സ്വദേശിയാണ്. 1984 ജനുവരി 01 ന് കർണാടകയിലെ തീരദേശ സംസ്ഥാനമായ ബസ്രൂർ വില്ലേജിൽ കിരൺ എന്ന പേരിൽ ജനിച്ച രവി ബസ്രൂർ (2 മൂത്ത സഹോദരന്മാരും ഒരു മൂത്ത സഹോദരിയും) ഒരു ദരിദ്ര കുടുംബത്തിൽ നിന്നുള്ളയാളായിരുന്നു
കരിയർ
ഉഗ്രം എന്ന ചിത്രത്തിന് സംഗീതം നൽകിയാണ് അദ്ദേഹം അരങ്ങേറ്റം കുറിച്ചത്   ജസ്റ്റ് മടുവേലി (2015), കർവ്വ (2016]  . തന്റെ അരങ്ങേറ്റത്തെത്തുടർന്ന്, ബസ്രൂർ എക്ക സാക (2015)കെ.ജി.എഫ് അധ്യായം 1 (2018), KGF: ചാപ്റ്റർ 2 (2022).തുടങ്ങിയ ചിത്രങ്ങൾക്ക്  സംഗീതം നൽകി. :  , സംഗീതസംവിധായകനെന്ന നിലയിൽ രവിയുടെ ആദ്യ റിലീസ് ഉഗ്രം (2014) ആയിരുന്നു, അതിന് സീ മ്യൂസിക് അവാർഡും മികച്ച പശ്ചാത്തല സംഗീതത്തിനുള്ള കിമ ഇന്റർനാഷണൽ അവാർഡും നേടി.  ഈ ചിത്രത്തിന് മികച്ച സംഗീത സംവിധായകനുള്ള ഫിലിംഫെയർ അവാർഡ് സൗത്ത്  അവാർഡിനും അദ്ദേഹം നാമനിർദ്ദേശം ചെയ്യപ്പെട്ടു . SIIMA- യിൽ അഞ്ജനിപുത്ര (2018) എന്ന ചിത്രത്തിന് വേണ്ടി 'മികച്ച പിന്നണി ഗായകൻ'അവാർഡ് അദ്ദേഹം നേടി . കെജിഎഫ് സിനിമകളിലെ സംഗീതത്തിന് അദ്ദേഹം കൂടുതൽ അംഗീകാരവും വ്യാപകമായ പ്രശസ്തിയും നേടി . പ്രശാന്ത് നീൽ സംവിധാനം ചെയ്യുന്ന സലാർ , സൽമാൻ ഖാന്റെ കിസി കി ഭായ് കിസി കി ജാൻ എന്നിവ അദ്ദേഹത്തിന്റെ വരാനിരിക്കുന്ന പ്രോജക്ടുകളിൽ ഉൾപ്പെടുന്നു
പട്രീഷ്യ എസ്പിനോസ
ഒരു മെക്സിക്കൻ രാഷ്ട്രീയക്കാരിയും നയതന്ത്രജ്ഞയുമാണ് പട്രീഷ്യ എസ്പിനോസ കാന്റല്ലാനോ (ജനനം ഒക്ടോബർ 21, 1958). നിലവിൽ കാലാവസ്ഥാ വ്യതിയാനത്തെക്കുറിച്ചുള്ള ഐക്യരാഷ്ട്രസഭയുടെ ഫ്രെയിംവർക്ക് കൺവെൻഷന്റെ എക്സിക്യൂട്ടീവ് സെക്രട്ടറിയായി സേവനമനുഷ്ഠിക്കുന്നു. ഓസ്ട്രിയ, ജർമ്മനി, സ്ലൊവേനിയ, സ്ലൊവാക്യ എന്നിവിടങ്ങളിലെ മെക്സിക്കൻ അംബാസഡറായിരുന്ന അവർ പ്രസിഡന്റ് ഫെലിപ്പ് കാൽഡെറോണിന്റെ മന്ത്രിസഭയിൽ വിദേശകാര്യ സെക്രട്ടറിയായി സേവനമനുഷ്ഠിച്ചു.
എൽ കൊളീജിയോ ഡി മെക്സിക്കോയിൽ നിന്ന് ഇന്റർനാഷണൽ റിലേഷൻസിൽ ബിരുദം നേടിയ അവർ സ്വിറ്റ്സർലൻഡിലെ ഗ്രാജ്വേറ്റ് ഇൻസ്റ്റിറ്റ്യൂട്ട് ഓഫ് ഇന്റർനാഷണൽ ആൻഡ് ഡെവലപ്‌മെന്റ് സ്റ്റഡീസിൽ ഇന്റർനാഷണൽ ലോയിൽ ഡിപ്ലോമ നേടി. അവർ വിവാഹിതയും അവർക്ക് രണ്ട് കുട്ടികളുമുണ്ട്.
നയതന്ത്ര ജീവിതം
1981 സെപ്തംബർ 16-ന് ജനീവയിലെ ഐക്യരാഷ്ട്രസഭയിലെ മെക്സിക്കൻ പ്രതിനിധി സംഘത്തിൽ സേവനമനുഷ്ഠിച്ച എസ്പിനോസ വിദേശ സേവനത്തിൽ ചേർന്നു. 1992 മുതൽ 1997 വരെ അവർ ന്യൂയോർക്ക് സിറ്റിയിലെ ഐക്യരാഷ്ട്രസഭയിലേക്കുള്ള മെക്സിക്കൻ പ്രതിനിധി സംഘത്തിൽ ജോലി ചെയ്യുകയും ഐബറോ-അമേരിക്കൻ ഉച്ചകോടിയുടെയും അമേരിക്കയുടെ ഉച്ചകോടിയുടെയും ജനറൽ ഡയറക്ടറായും സേവനമനുഷ്ഠിക്കുകയും ചെയ്തു.
2000-ൽ അവർ വിദേശ സേവനത്തിനുള്ളിൽ അംബാസഡറായി സ്ഥാനക്കയറ്റം നേടി. 2001 ജനുവരി മുതൽ 2002 ജൂൺ വരെ ജർമ്മനിയിലെ മെക്സിക്കൻ എംബസിയിൽ സേവനമനുഷ്ഠിച്ചു. 2002 ജൂൺ മുതൽ 2006 നവംബർ വരെവിയന്ന ആസ്ഥാനമായുള്ള നിരവധി അന്താരാഷ്ട്ര സംഘടനകളോടൊപ്പം ഒരേസമയം ഓസ്ട്രിയയിലെ അംബാസഡറായി സേവനമനുഷ്ഠിച്ചു. 2006 നവംബർ 28-ന്, നിയുക്ത പ്രസിഡന്റായ ഫിലിപ്പെ കാൽഡെറോൺ, 2006 ഡിസംബർ 1 മുതൽ പട്രീഷ്യ തന്റെ വിദേശകാര്യ സെക്രട്ടറിയായി പ്രവർത്തിക്കുമെന്ന് പ്രഖ്യാപിച്ചു. യുണൈറ്റഡ് സ്റ്റേറ്റ്സ്-മെക്സിക്കോ അജണ്ടയുടെ വൈവിധ്യവൽക്കരണം (ഇമിഗ്രേഷൻ, സുരക്ഷാ വിഷയങ്ങളിൽ വളരെയധികം ശ്രദ്ധ കേന്ദ്രീകരിച്ചു) അവരുടെ മുൻഗണനകളിൽ ഉൾപ്പെടുന്നു. ക്യൂബയുമായും വെനസ്വേലയുമായും മുൻ ഭരണകാലത്ത് വഷളായ നയതന്ത്രബന്ധം പുനർനിർമിക്കുകയും ചെയ്തു.
പുറംകണ്ണികൾ
വർഗ്ഗം:1958-ൽ ജനിച്ചവർ
ഏലി ഏലി ലമാ സബക്താനി
ജിഷ അഭിനയ എഴുതിയ എട്ട് നാടകങ്ങളുടെ സമാഹാരമാണ് ഏലി ഏലി ലമാ സബക്താനി. ഈ കൃതി മികച്ച നാടക കൃതിക്കുള്ള 2019 ലെ കേരള സാഹിത്യ അക്കാദമി പുരസ്കാരം സജിത മഠത്തിലിന്റെ അരങ്ങിലെ മത്സ്യഗന്ധികൾ എന്ന കൃതിക്കൊപ്പം പങ്ക് വെച്ചു.
ഉള്ളടക്കം
ഫാബിയൻ ബുക‌്‌‌സ‌് പുറത്തിറക്കിയ ഈ നാടക സമാഹാരത്തിൽ അംഗീകാരങ്ങൾ നേടിയ നാടകങ്ങൾ അടക്കം എട്ട് നാടകങ്ങളാണുള്ളത്. ‘ഒറ്റ’ എന്ന നാടകത്തിൽ പുരുഷന്റെ സ്വാർഥതയും ആത്മരതിയുമാണ് പ്രതിപാദ്യം. സാവിത്രിയിലെ നായിക ശ‌്മശാനം നടത്തിപ്പുകാരിയാണ്. കവി പ്രഭാവർമയുടെ കാവ്യം അടിസ്ഥാനമായുള്ളതാണ് ‘ശ്യാമ മാധവം.' തോൽപ്പാവക്കൂത്തിന്റെ പശ്ചാത്തലത്തിലാണ് ഈ നാടകത്തിന്റെ രംഗാവിഷ‌്കാരം. കൃഷ‌്ണനെ മനുഷ്യനായി കണ്ട് വിലയിരുത്തുന്ന കാവ്യസത്ത ചോരാതെയുള്ള രചനയാണിത്. ‘ഏലി ഏലി ലമ സബക്‌താനി’ എന്ന നാടകത്തിൽ ‘‘എന്റെ ദൈവമേ എന്റെ ദൈവമേ നീ എന്നെ കൈവിട്ടുവോ... ’’ എന്നു തുടങ്ങുന്ന ബൈബിളിലെ പ്രാർഥനയെ പ്രമേയവൽക്കരിച്ചിരിക്കുന്നു. ആൺ/പെൺ ദ്വന്ദ്വങ്ങൾക്കിടയിൽ തിരിച്ചറിയാത്ത ജന്മങ്ങളുടെ ആത്മസംഘർഷമാണ് അവൻ/അവൾ എന്ന നാടകം. ‘എന്റെ ശരീരമാണ് എന്റെ സ്വാതന്ത്ര്യം’ എന്ന നാടകം വളരുന്നത്‌ പൂക്കാരി സുഗന്ധി, തൂപ്പുകാരി ഷീല, ലൈംഗികത്തൊഴിലാളി കാഞ്ചന എന്നിവരിലൂടെയാണ്. ശരീരംപോലും സ്വന്തമല്ലാതെപോകുന്ന ജീവിതങ്ങളാണ‌് മുലനാവുകാരോട് ചില സുവിശേഷങ്ങൾ എന്ന രചനയിലുള്ളത‌്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളനാടകങ്ങൾ
കരിനിഴൽ
ശക്തി പ്രൊഡക്ഷന്റെ ബാനറിൽ കൊവൈ രാമസ്വാമി നിർമിച്ച മലയാളചലച്ചിത്രമാണ് കരിനിഴൽ. സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ഏപ്രിൽ 14-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള് കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾവയലാർ -ദേവരാജൻ ഗാനങ്ങൾസുകുമാരി അഭിനയിച്ച ചലച്ചിത്രങ്ങൾജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾപി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾപാറപ്പുറത്ത് തിരക്കഥയെഴുതിയ ചലച്ചിത്രങ്ങൾവർഗ്ഗം: വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
ഡിയോഗോ ജോട്ട
പ്രീമിയർ ലീഗ് ക്ലബ് ലിവർപൂളിനും പോർച്ചുഗൽ ദേശീയ ടീമിനും വേണ്ടി മുന്നേറ്റനിരയിൽ കളിക്കുന്ന ഒരു ഒരു പോർച്ചുഗീസ് പ്രൊഫഷണൽ ഫുട്ബോൾ കളിക്കാരൻ ആണ് ഡിയോഗോ ഹോസെ റ്റെയിഷെയീര ഡാ സിൽവ എന്ന ഡിയോഗോ ജോട്ട (ജനനം 4 ഡിസംബർ 1996).
പോർചുഗലിലെ പാസോസ് ഡി ഫെരീര ക്ലബ്ബിലൂടെ തൻ്റെ കരിയർ ആരംഭിച്ച ജോട്ട പിന്നീട് ലാ ലിഗ ക്ലബ് അത്ലറ്റിക്കോ മാഡ്രിഡിൽ ചേർന്നു. 2016 ൽ പ്രിമെയ്റാ  ലീഗ ക്ലബ് എഫ്സി പോർട്ടോയ്ക്കും 2017 ൽ ഇംഗ്ലീഷ് ഇഎഫ്എൽ ചാമ്പ്യൻഷിപ്പ് ക്ലബ് വൂൾവർഹാംപ്ടൺ വാണ്ടറേഴ്സിനും വേണ്ടി വായ്പ അടിസ്ഥാനത്തിൽ ജോട്ട കളത്തിൽ ഇറങ്ങി. 2012 ന് ശേഷം ആദ്യമായി വൂൾവ്സിനെ പ്രീമിയർ ലീഗിലേക്ക് സ്ഥാനക്കയറ്റം നേടാൻ ജോട്ട സഹായിച്ചു. തുടർന്ന് 2018 ജൂലൈയിൽ 14 ദശലക്ഷം യൂറോ കൈമാറ്റതുകക്ക് സ്ഥിരമായി വൂൾവ്സിനൊപ്പം ചേരുകയും അവർക്ക് വേണ്ടി നൂറിലധികം മത്സരങ്ങൾ കളിക്കുകയും ചെയ്തു. 2020 സെപ്റ്റംബറിൽ 41 ദശലക്ഷം പൗണ്ട് വിലമതിക്കുന്ന ഒരു കരാറിൽ ലിവർപൂളിനായി ജോട്ട ഒപ്പിട്ടു.
ഒരു മുൻ പോർച്ചുഗൽ യൂത്ത് ഇന്റർനാഷണലാണ് ജോട്ട, 19 വയസ്സിന് താഴെയുള്ളവർ, 21 വയസ്സിന് താഴെയുള്ളവർ, 23 വയസ്സിന് താഴെയുള്ളവർ എന്നീ തലങ്ങളിൽ പോർചുഗലിനെ അദ്ദേഹം പ്രതിനിധീകരിച്ചിട്ടുണ്ട്. പോർച്ചുഗൽ വിജയിച്ച 2019 യുവേഫ നേഷൻസ് ലീഗ് ഫൈനലിനായി ടീമിൽ ഇടം നേടിയ അദ്ദേഹം 2019 നവംബറിൽ സീനിയർ ടീമിൽ അന്താരാഷ്ട്ര അരങ്ങേറ്റം നടത്തി.
International goals
Scores and results list Portugal's goal tally first, score column indicates score after each Jota goal.
അന്താരാഷ്ട്ര ഗോളുകൾ
Scores and results list Portugal's goal tally first, score column indicates score after each Jota goal.
ക്ലബ്
വൂൾവർഹാംപ്ടൺ വാണ്ടറേഴ്സ്
അന്താരാഷ്ട്ര നേട്ടങ്ങൾ
പോർച്ചുഗൽ
ബാഹ്യ ലിങ്കുകൾ
വർഗ്ഗം:പോർച്ചുഗൽ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1996-ൽ ജനിച്ചവർ
ജെറന്റോളജി
കണ്ണി=//upload.wikimedia.org/wikipedia/commons/thumb/2/29/Opdracht_HP_UVV-bejaardensocieteit_in_gebouw_Reigersburg_Amsterdam-Oost_bejaar%2C_Bestanddeelnr_923-7802.jpg/350px-Opdracht_HP_UVV-bejaardensocieteit_in_gebouw_Reigersburg_Amsterdam-Oost_bejaar%2C_Bestanddeelnr_923-7802.jpg|പകരം=photo of older adults sitting around a table, playing cards|ലഘുചിത്രം|350x350ബിന്ദു| ആംസ്റ്റർഡാമിൽ കാർഡ് കളിക്കുന്ന മുതിർന്നവർ (1970) ജെറന്റോളജി പ്രായമാകുന്നതിന്റെ സാമൂഹികവും സാംസ്കാരികവും മാനസികവും വൈജ്ഞാനികവും ജൈവശാസ്ത്രപരവുമായ വശങ്ങളെക്കുറിച്ചുള്ള പഠനമാണ്. വൃദ്ധൻ എന്ന അർഥം വരുന്ന ഗ്രീക്ക് പദം ജെറോൺ (γέρων) പഠനം എന്ന അർഥം വരുന്ന ലോജിയ എന്നിവ ചേരുന്ന ഈ വാക്ക് ആദ്യം ഉപയോഗിച്ചത് 1903-ൽ ഇല്യ ഇലിച്ച് മെക്നിക്കോവ് ആണ്. പ്രായമായവരിൽ നിലവിലുള്ള രോഗങ്ങളുടെ ചികിത്സയിൽ ശ്രദ്ധ കേന്ദ്രീകരിക്കുന്ന വൈദ്യശാസ്‌ത്ര ശാഖയായ ജെറിയാട്രിക്‌സിൽ നിന്ന് വ്യത്യസ്ഥമാണ് ഈ മേഖല. ബയോളജി, നഴ്സിംഗ്, മെഡിസിൻ, ക്രിമിനോളജി, ഡെന്റിസ്ട്രി, സോഷ്യൽ വർക്ക്, ഫിസിക്കൽ ആൻഡ് ഒക്യുപേഷണൽ തെറാപ്പി, സൈക്കോളജി, സൈക്യാട്രി, സോഷ്യോളജി, ഇക്കണോമിക്സ്, പൊളിറ്റിക്കൽ സയൻസ്, ആർക്കിടെക്ചർ, ഭൂമിശാസ്ത്രം, ഫാർമസി, പബ്ലിക് ഹെൽത്ത്, ഹൗസിംഗ്, നരവംശശാസ്ത്രം തുടങ്ങിയ മേഖലകളിലെ ഗവേഷകരും പ്രാക്ടീഷണർമാരും ജെറന്റോളജിസ്റ്റുകളിൽ ഉൾപ്പെടുന്നു.
ജെറോന്റോളജിയുടെ മൾട്ടി ഡിസിപ്ലിനറി സ്വഭാവം അർത്ഥമാക്കുന്നത് ജെറോന്റോളജിയുമായി ഓവർലാപ്പ് ചെയ്യുന്ന നിരവധി ഉപ-ഫീൽഡുകൾ ഉണ്ടെന്നാണ്. ഫിലാഡൽഫിയ ജെറിയാട്രിക് സെന്ററിലെ ബിഹേവിയറൽ സൈക്കോളജിസ്റ്റായ ഡോ. ലോട്ടൺ, പ്രായമായവരെ, പ്രത്യേകിച്ച് അൽഷിമേഴ്‌സ് രോഗമുള്ളവരെ ഉൾക്കൊള്ളാൻ രൂപകൽപ്പന ചെയ്‌തിരിക്കുന്ന താമസ സ്ഥലങ്ങളുടെ ആവശ്യകത ആദ്യമായി തിരിച്ചറിഞ്ഞവരിൽ ഒരാളാണ്. ഒരു അക്കാദമിക് മേഖല എന്ന നിലയിൽ ഈ മേഖല താരതമ്യേന പുതിയതാണ്. യു‌എസ്‌സി ലിയോനാർഡ് ഡേവിസ് സ്‌കൂൾ ഓഫ് ജെറന്റോളജി 1975-ൽ ജെറന്റോളജിയിൽ ആദ്യത്തെ പിഎച്ച്‌ഡി, മാസ്റ്റേഴ്സ്, ബാച്ചിലേഴ്സ് ഡിഗ്രി പ്രോഗ്രാമുകൾ സൃഷ്ടിച്ചു.
ചരിത്രം
മധ്യകാല ഇസ്ലാമിക ലോകത്ത്, ജെറന്റോളജിയുമായി ബന്ധപ്പെട്ട വിഷയങ്ങളിൽ നിരവധി ഡോക്ടർമാർ എഴുതിയിട്ടുണ്ട്. അവിസെന്നയുടെ ദി കാനൻ ഓഫ് മെഡിസിൻ (1025) പ്രായമായവരെ പരിപാലിക്കുന്നതിനുള്ള നിർദ്ദേശങ്ങൾ പറയുന്നു, അതിൽ ഭക്ഷണക്രമവും മലബന്ധം ഉൾപ്പെടെയുള്ള പ്രശ്നങ്ങൾക്കുള്ള പ്രതിവിധികളും ഉൾപ്പെടുന്നു. അറബി ഫിസിഷ്യൻ ഇബ്ൻ അൽ- ജാസർ അൽ-ഖൈറവാനി (അൽഗിസാർ, സി. 898-980) പ്രായമായവരുടെ വേദനകളെയും അവസ്ഥകളെയും കുറിച്ച് എഴുതി. ഉറക്ക അസ്വസ്ഥതകൾ, മറവി, ഓർമ്മശക്തിയെ എങ്ങനെ ശക്തിപ്പെടുത്താം, മരണകാരണങ്ങൾ എന്നിവയെക്കുറിച്ച് അദ്ദേഹം വിഷയാധിഷ്ഠിതമായി എഴുതിയിട്ടുണ്ട്. ഇസ്ഹാഖ് ഇബ്‌നു ഹുനൈൻ (മരണം 910) മറവിയുടെ ചികിത്സയെക്കുറിച്ചുള്ള കൃതികളും എഴുതിയിട്ടുണ്ട്.
14 ആം നൂറ്റാണ്ട് മുതൽ ഓരോ നൂറ്റാണ്ടിലും പ്രായമായ മനുഷ്യരുടെ എണ്ണവും ആയുർദൈർഘ്യവും വർദ്ധിച്ചുവരുന്നു. സമൂഹം പ്രായമായ ഒരു ബന്ധുവിനെ പരിപാലിക്കുന്നത് ഒരു കുടുംബ പ്രശ്നമായി കണക്കാക്കുന്നു. വ്യാവസായിക വിപ്ലവത്തിന്റെ വരവോടെയാണ് ആശയങ്ങൾ ഒരു സാമൂഹിക പരിപാലന വ്യവസ്ഥയ്ക്ക് അനുകൂലമായി മാറിയത്. 102 വയസ്സ് വരെ ജീവിച്ചിരുന്ന മിഷേൽ യൂജിൻ ഷെവ്രെഉളിനെ പോലെയുള്ള ചില ആദ്യകാല അഗ്രഗാമികൾ, വാർദ്ധക്യം തന്നെ പഠിക്കേണ്ട ഒരു ശാസ്ത്രമാണെന്ന് വിശ്വസിച്ചു. 1903-ൽ എലി മെച്ച്നിക്കോഫ് "ജെറന്റോളജി" എന്ന പദം ഉപയോഗിച്ചു.
ജെയിംസ് ബിറനെപ്പോലുള്ള ആധുനിക അഗ്രഗാമികൾ 1940-കളിൽ ജെറന്റോളജി സ്വതന്ത്ര മേഖലയായി സംഘടിപ്പിക്കാൻ തുടങ്ങി, പിന്നീട് വാർദ്ധക്യത്തെക്കുറിച്ചുള്ള ഒരു യുഎസ് സർക്കാർ ഏജൻസി ആയ നാഷണൽ ഇൻസ്റ്റിറ്റ്യൂട്ട് ഓൺ ഏജിംഗ് സതേൺ കാലിഫോർണിയ സർവ്വകലാശാലയിലും ലോസ് ഏഞ്ചൽസ് കാലിഫോർണിയ സർവകലാശാലയിലും ജെറന്റോളജി പ്രോഗ്രാമുകൾ  ആരംഭിക്കുന്നതിൽ ഏർപ്പെട്ടു.
2050-ഓടെ 60 വയസ്സിനു മുകളിലുള്ളവരുടെ ജനസംഖ്യ ലോകജനസംഖ്യയുടെ ഏകദേശം 22% ആകുമെന്ന് പ്രതീക്ഷിക്കുന്നതിനാൽ, 21-ാം നൂറ്റാണ്ടിന്റെ തുടക്കത്തിൽ പ്രായാധിക്യവുമായി ബന്ധപ്പെട്ട രോഗഭാരത്തിന്റെ വിലയിരുത്തലും ചികിത്സാ രീതികളും ഉൾക്കൊള്ളുന്ന ജെറോസയൻസ് എന്ന പദം ഉയർന്നുവന്നു.
ഏജിംഗ് ഡെമോഗ്രാഫിക്സ്
അടുത്ത ഏതാനും ദശകങ്ങളിൽ ലോകം അതിവേഗം വാർദ്ധക്യത്തിലേക്ക് നീങ്ങുമെന്ന് പ്രവചിക്കപ്പെടുന്നു.
2011 ലെ ജനസംഖ്യാ സെൻസസ് അനുസരിച്ചു ഇന്ത്യയിൽ 5.3 കോടി സ്ത്രീകളും 5.1 കോടി പുരുഷന്മാരുമുൾപ്പടെ ഏകദേശം 10.4 കോടി വൃദ്ധർ (60 വയസ്സിനു മേൽ പ്രായമുള്ളവർ) ഉണ്ട്. വർഷങ്ങൾ കഴിയുന്തോറും പ്രായമായവരുടെ എണ്ണം വർധിച്ചുവരികയുമാണ്. 1961-ൽ 5.6 ശതമാനം ആയിരുന്ന വൃദ്ധ ജനസംഖ്യ 2011-ൽ 8.6 ശതമാനം ആയി വർദ്ധിച്ചു. വൃദ്ധരിൽ 71 ശതമാനം പേർ ഗ്രാമപ്രദേശങ്ങളിൽ താമസിക്കുന്നവരാണ് ബാക്കി 29 ശതമാനം നഗരപ്രദേശങ്ങളിലും.
കേരളത്തിലെ വർദ്ധിച്ച ആരോഗ്യ നില മൂലം, ജനനനിരക്കും മരണനിരക്കും കുറഞ്ഞതോടെ ഇന്ത്യയിലെ മറ്റു പ്രദേശങ്ങളെക്കാൾ വേഗത്തിലാണ് കേരളത്തിലെ വയോജനങ്ങളുടെ വളർച്ച. 2025 ആകുമ്പോഴേക്കും കേരള ജനസംഖ്യയിൽ 20 ശതമാനവും പ്രായമായവരാകുമെന്നു കണക്കുകൾ സൂചിപ്പിക്കുന്നു.
തോമസ് ബീക്കാം
സംഗീതവാദ്യവൃന്ദസംഘമായ ലണ്ടൻ ഫിൽഹാർമോണിക്കിന്റേയും റോയൽ ഫിൽഹാർമോണിക്കിന്റേയും പ്രധാന നായകനായിരുന്നു തോമസ് ബീക്കാം.(ജ:29 ഏപ്രിൽ 1879 – 8 മാർച്ച് 1961) ബ്രിട്ടന്റെ സംഗീതപാരമ്പര്യത്തെ സ്വാധീനിച്ചിട്ടുള്ള ഒരു സംഗീതജ്ഞനുമാണ് ബീക്കാം. ലണ്ടൻ ഫിൽഹാർമോണിക്കിന്റെ സഹസ്ഥാപകനുമായിരുന്ന ബീക്കാം ബി.ബി.സിയുടെ അഭിപ്രായത്തിൽ അന്താരാഷ്ട്രതലത്തിൽ തന്നെ ഒരു സംഗീതവൃന്ദത്തിന്റെ നിയന്ത്രണച്ചുമതലയുള്ള ആദ്യത്തെ വ്യക്തിയുമായിരുന്നു.
ജെറന്റോളജി
ഉപ-ഫീൽഡുകൾ
പല വിഷയങ്ങളെയും പോലെ, 20-ഉം 21-ഉം നൂറ്റാണ്ടുകളിൽ ജെറോന്റോളജി മേഖലയും വാർദ്ധക്യ പ്രക്രിയയുടെ ഇടുങ്ങിയ വശങ്ങളിൽ ശ്രദ്ധ കേന്ദ്രീകരിച്ച ഒന്നിലധികം പ്രത്യേക വിഭാഗങ്ങളായി വിഭജിക്കപ്പെട്ടിട്ടുണ്ട്.
തോമസ് ബീക്കാം
അവലംബം
വർഗ്ഗം:സംഗീതജ്ഞർ വർഗ്ഗം:1879-ൽ ജനിച്ചവർ
ജെറന്റോളജി
സോഷ്യൽ ജെറന്റോളജി
പ്രായമായവരുമായി ബന്ധപ്പെട്ട വിഷയങ്ങൾ പഠിക്കുന്നത്തിലോ പ്രായമായവരുമായി ബന്ധപ്പെട്ട് ജോലി ചെയ്യുന്നതിലോ സ്പെഷ്യലൈസ് ചെയ്യുന്ന ഒരു മൾട്ടി-ഡിസിപ്ലിനറി ഉപമേഖലയാണ് സോഷ്യൽ ജെറന്റോളജി. സോഷ്യൽ ജെറന്റോളജിസ്റ്റുകൾക്ക് സോഷ്യൽ വർക്ക്, നഴ്സിംഗ്, സൈക്കോളജി, സോഷ്യോളജി, ഡെമോഗ്രഫി, പബ്ലിക് ഹെൽത്ത് അല്ലെങ്കിൽ മറ്റ് സോഷ്യൽ സയൻസ് വിഷയങ്ങളിൽ ബിരുദങ്ങളോ പരിശീലനമോ ഉണ്ടായിരിക്കാം. പ്രായമായ ആളുകളുടെ പ്രശ്നങ്ങളുടെ കാരണങ്ങളെക്കുറിച്ച് ബോധവൽക്കരിക്കാനും ഗവേഷണം നടത്താനും മുന്നോട്ട് കൊണ്ടുപോകാനും സോഷ്യൽ ജെറന്റോളജിസ്റ്റുകൾ ഉത്തരവാദികളാണ്.
ആയുർദൈർഘ്യത്തിന്റെ പ്രശ്‌നങ്ങൾ കണക്കാക്കാൻ സംഖ്യകൾ ആവശ്യമായതിനാൽ, ജനസംഖ്യാശാസ്‌ത്രവുമായി ഇതിന് ഓവർലാപ്പ് ഉണ്ട്. മനുഷ്യജീവിതത്തിന്റെ ജനസംഖ്യാശാസ്‌ത്രം പഠിക്കുന്നവർ വാർദ്ധക്യത്തിന്റെ സാമൂഹിക ജനസംഖ്യാശാസ്‌ത്രം പഠിക്കുന്നവരിൽ നിന്ന് വ്യത്യസ്തരാണ്.
എൻവയോൺമെന്റൽ ജെറന്റോളജി
പ്രായമാകുന്ന വ്യക്തികളും അവരുടെ ശാരീരികവും സാമൂഹികവുമായ ചുറ്റുപാടുകളും തമ്മിലുള്ള ബന്ധം ഒപ്റ്റിമൈസ് ചെയ്യുന്നതിനുള്ള ധാരണയും ഇടപെടലുകളും തേടുന്ന ജെറന്റോളജിയിലെ ഒരു സ്പെഷ്യലൈസേഷനാണ് എൻവയോൺമെന്റൽ ജെറോന്റോളജി.
1930-കളിൽ ബിഹേവിയറൽ ആൻഡ് സോഷ്യൽ ജെറന്റോളജിയെക്കുറിച്ചുള്ള ആദ്യ പഠനങ്ങളിൽ ഈ ഫീൽഡ് ഉയർന്നുവന്നു. 1970 കളിലും 1980 കളിലും, പ്രായമായ ജനസംഖ്യയെ മനസ്സിലാക്കി വാർദ്ധക്യത്തിലെ ജീവിത നിലവാരം മെച്ചപ്പെടുത്തുന്നതില് ശാരീരികവും സാമൂഹികവുമായ അന്തരീക്ഷത്തിന്റെ പ്രാധാന്യം ഗവേഷണം സ്ഥിരീകരിച്ചു.
ചില ഗവേഷണങ്ങൾ സൂചിപ്പിക്കുന്നത് ശാരീരിക-സാമൂഹിക അന്തരീക്ഷം പ്രായമായവരുടെ ദീർഘായുസ്സും ജീവിത നിലവാരവുമായി ബന്ധപ്പെട്ടിരിക്കുന്നു എന്നാണ്. കൃത്യമായി പറഞ്ഞാൽ, സ്വാഭാവിക പരിതസ്ഥിതി (പ്രകൃതിദത്ത ചികിത്സാ പ്രകൃതിദൃശ്യങ്ങൾ, ചികിത്സാ ഉദ്യാനം പോലുള്ളവ) സജീവവും ആരോഗ്യകരവുമായ വാർദ്ധക്യത്തിന് സംഭാവന നൽകുന്നു എന്നാണ്.
ജുറിസ്‌പ്രുഡൻഷ്യൽ ജെറന്റോളജി
ജൂറിസ്‌പ്രുഡൻഷ്യൽ ജെറന്റോളജി (ചിലപ്പോൾ "ജറിയാട്രിക് ജൂറിസ്‌പ്രൂഡൻസ്" എന്ന് വിളിക്കപ്പെടുന്നു) പ്രായമായവരുമായി ബന്ധപ്പെട്ട നിയമങ്ങളും നിയമ ഘടനകളും പരിശോധിക്കുന്ന ജെറോന്റോളജിയിലെ ഒരു സ്പെഷ്യലൈസേഷനാണ്. മുതിർന്നവരുടെ നിയമപരമായ പ്രശ്നങ്ങൾ അനുയോജ്യമായ നിയമപരമായ ഫലം നൽകുന്നില്ലെന്ന് കണ്ടെത്തിയ മുതിർന്ന നിയമ മേഖലയിലെ നിയമ പണ്ഡിതന്മാരിൽ നിന്നാണ് ഈ ഫീൽഡ് ആരംഭിച്ചത്. ചികിത്സാ നിയമശാസ്ത്രം പോലുള്ള സിദ്ധാന്തങ്ങൾ ഉപയോഗിച്ച്, നിയമജ്ഞർ നിലവിലുള്ള നിയമ സ്ഥാപനങ്ങളെ (ഉദാഹരണത്തിന് മുതിർന്നവരുടെ രക്ഷാകർതൃത്വം, ജീവിതപരിചരണം, അല്ലെങ്കിൽ നഴ്സിംഗ് ഹോം ചട്ടങ്ങൾ) വിമർശനാത്മകമായി പരിശോധിക്കുകയും നിയമം അതിന്റെ യഥാർത്ഥ ജീവിത പ്രവർത്തനത്തിന്റെ സാമൂഹികവും മനഃശാസ്ത്രപരവുമായ വശങ്ങളെ എങ്ങനെ കൂടുതൽ സൂക്ഷ്മമായി കാണണമെന്ന് കാണിക്കുകയും ചെയ്തു. നിയമങ്ങളും നിയന്ത്രണ സ്ഥാപനങ്ങളും പ്രായമായവരുടെ ആരോഗ്യത്തെയും ക്ഷേമത്തെയും എങ്ങനെ ബാധിക്കുന്നു എന്ന് നന്നായി മനസ്സിലാക്കാനും അവരുടെ സഹകരണം മെച്ചപ്പെടുത്താനും മികച്ച രീതിയിൽ മനസ്സിലാക്കാനും ജുറിസ്പ്രൂഡൻഷ്യൽ ജെറന്റോളജിയിലെ മറ്റ് സ്ട്രീമുകൾ ഫിസിഷ്യൻമാരെയും അഭിഭാഷകരെയും പ്രോത്സാഹിപ്പിച്ചു.
പുറംകണ്ണികൾ
വർഗ്ഗം:ജീവശാസ്ത്രശാഖകൾ
രണ്ടു പെൺകുട്ടികൾ
വി ടി നന്ദകുമാരിന്റെ രണ്ട് പെൺകുട്ടികൾ എന്ന നോവലിന് സുരാസു തിരക്കഥ എഴുതി മോഹൻ സ്ംവിധാനം ചെയ്ത 1978ൽ പുറത്തെത്തിയ മലയാളചലച്ചിത്രമാണ്രണ്ട് പെൺകുട്ടികൾ പിന്നീട് ഒരു അഭിമുഖത്തിൽ സംവിധായകൻ മോഹൻ, താൻ ഈ നോവൽ വായിച്ചിട്ടില്ലെന്നും സുരാസുവിനോട് ഈ കഥാപാത്രങ്ങളെ മനസ്സിലിട്ട് തിരക്കഥ തയ്യാറാക്കാൻ ആവശ്യപ്പെട്ടെന്നേ ഉള്ളു എന്ന് പറഞ്ഞു. ഏതായാലും അദ്ദേഹത്തിന്റെ കഥ എന്നാണ് കൊടുത്തിട്ടുള്ളത്. .
ഗാനങ്ങൾ
ബിച്ചു തിരുമല റാൻ ഡോർ ഗൈ എന്നിവർ എഴുതിയ ഗാനങ്ങൾക്ക് എം.എസ്. വിശ്വനാഥൻ ഈണം നൽകിയിരിക്കുന്നു.
References
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:മോഹൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ബിച്ചുതിരുമല-എം എസ് വി ഗാനങ്ങൾ
ലിനോലെയിക് ആസിഡ്
പോളിഅൺസാച്ചുറേറ്റഡ് ഒമേഗ -6 ഫാറ്റി ആസിഡാണ് ലിനോലെയിക് ആസിഡ്. മനുഷ്യർക്ക് അത്യാവശ്യമായ രണ്ട് ഫാറ്റി ആസിഡുകളിൽ ഒന്നായ ഇത് ഭക്ഷണത്തിലൂടെ ലഭിക്കുന്നു. ജലത്തിൽ ലയിക്കാത്ത ലിനോലെയിക് ആസിഡ് നിറമില്ലാത്തതോ വെളുത്തതോ ആയ എണ്ണയുടെ രൂപത്തിലാണ് കാണപ്പെടുന്നത്.
"ലിനോലെയിക്" എന്ന വാക്ക് ഗ്രീക്ക് പദമായ ലിനോൺ (ഫ്ളക്സിൽ) നിന്നാണ് ഉത്ഭവിച്ചത്. ഒലെയ്ക്ക് എന്നാൽ "ഒലിവ് എണ്ണയുമായി ബന്ധപ്പെട്ടതോ അല്ലെങ്കിൽ ഉത്ഭവിച്ചതോ" അല്ലെങ്കിൽ "ഒലെയ്ക് ആസിഡുമായി ബന്ധപ്പെട്ടതോ ആണ്. "കാരണം ഒമേഗ-6 ഇരട്ട ബോണ്ട് പൂരിതമാക്കുന്നതിലൂടെ ഒലിക് ആസിഡ് ഉൽ‌പാദിപ്പിക്കുന്നു.
രസതന്ത്രം
ഒരു ഫാറ്റി ആസിഡാണ് ലിനോലെയിക് ആസിഡ്. സിസ് കോൺഫിഗറേഷനിൽ രണ്ട് ഇരട്ട ബോണ്ടുകളുള്ള 18 കാർബൺ ശൃംഖലയാണിത്. ഗ്രന്ഥരചനകളിൽ "18: 2 (n-6)" അല്ലെങ്കിൽ "18: 2 cis-9,12" പോലുള്ള ഒരു ചുരുക്കെഴുത്ത് നൊട്ടേഷൻ ഉപയോഗിക്കുന്നു. ഇത് സാധാരണയായി ട്രൈഗ്ലിസറൈഡ് എസ്റ്ററായി പ്രകൃതിയിൽ കാണപ്പെടുന്നു. ഫ്രീ ഫാറ്റി ആസിഡുകൾ, ഗ്ലിസറോളുമായി കൂടിച്ചേരാതെ ട്രൈഗ്ലിസറൈഡ് രൂപപ്പെടുന്നില്ല. ഇത് സാധാരണയായി ഭക്ഷണങ്ങളിൽ കുറവാണ്. അസെറ്റോൺ, ബെൻസീൻ, ഡൈഈഥൈൽ ഈഥർ, എഥനോൾ എന്നിവയിൽ ഇത് നന്നായി ലയിക്കുന്നു.
ഫിസിയോളജിയിൽ
അരക്കിഡോണിക് ആസിഡിന്റെ (എഎ) ബയോസിന്തസിസിൽ ഉപയോഗിക്കുന്ന പോളിഅൺസാച്ചുറേറ്റഡ് ഫാറ്റി ആസിഡാണ് ലിനോലെയിക് ആസിഡ്. അതിനാൽ ചില പ്രോസ്റ്റാഗ്ലാൻഡിൻ, ല്യൂകോട്രിയൻസ് (എൽടിഎ, എൽടിബി, എൽടിസി), ത്രോംബോക്സെയ്ൻ (ടിഎക്സ്എ) എന്നിവയുടെയും ബയോസിന്തസിസിൽ ഉപയോഗിക്കുന്നു. കോശ സ്തരങ്ങളുടെ ലിപിഡുകളിലും ഇത് കാണപ്പെടുന്നു. അണ്ടിപ്പരിപ്പ്, കൊഴുപ്പ്, വിത്തുകൾ (ചണവിത്ത്, പോപ്പി വിത്ത്, എള്ള് മുതലായവ), അവയിൽ നിന്ന് ലഭിക്കുന്ന സസ്യ എണ്ണകൾ എന്നിവയിൽ ധാരാളം ലിനോലെയിക് ആസിഡ് അടങ്ങിയിട്ടുണ്ട്. പോപ്പി വിത്ത്, ചെണ്ടൂരകം, സൂര്യകാന്തി, ധാന്യം, സോയാബീൻ എണ്ണകൾ എന്നിവയിൽ ഭാരത്തിന്റെ പകുതിയിൽ കൂടുതൽ (ഭാരം അനുസരിച്ച്) കാണപ്പെടുന്നു.
ആവശ്യ ഫാറ്റി ആസിഡായതിനാൽ ശരിയായ ആരോഗ്യത്തിന് ലിനോലെയിക് ആസിഡിന്റെ ഉപയോഗം പ്രധാനമാണ്. ഭക്ഷണത്തിൽ ലിനോലിയേറ്റ് (ആസിഡിന്റെ ലവണ രൂപം) കുറവുള്ള എലികളുടെ ചർമ്മത്തിൽ നേരിയ തോതിലുള്ള പൊറ്റ, മുടി കൊഴിച്ചിൽ, മുറിവ് ഉണങ്ങാൻ താമസം എന്നിവയ്ക്ക് കാരണമാകുന്നു. എന്നിരുന്നാലും, ഉയർന്ന അളവിലുള്ള ലിനോലെയിക് ആസിഡിന്റെ വിട്ടുമാറാത്ത ഉപഭോഗം വൻകുടൽ പുണ്ണ് ഉണ്ടാകുന്നതായി കണ്ടുവരുന്നു.
പാറ്റകൾ ചത്തശേഷം ഒലിയിക്, ലിനോലിക് ആസിഡ് എന്നിവ സ്വതന്ത്രമാക്കുന്നു. ഇത് മറ്റ് പാറ്റകൾ ഈ പ്രദേശത്തേക്ക് പ്രവേശിക്കുന്നത് തടയുന്നു. ഉറുമ്പുകളിലും തേനീച്ചയിലും കാണപ്പെടുന്ന സ്വഭാവത്തിന് സമാനമാണിത്. ഇവയും ചത്തശേഷം ഒലിയിക് ആസിഡ് പുറപ്പെടുവിക്കുന്നു.
മെറ്റബോളിസവും ഇക്കോസനോയിഡുകളും
ലിനോലെയിക് ആസിഡിന്റെ മെറ്റബോളിസത്തിന്റെ ആദ്യ ഘട്ടം Δ6ഡിസാച്യുറേസ് ആണ്. ഇത് LA- നെ ഗാമാ-ലിനോലെനിക് ആസിഡായി (GLA) പരിവർത്തനം ചെയ്യുന്നു.
ഗാമാ-ലിനോലെനിക് ആസിഡ് ഡിഹോമോ--ഗാമാ-ലിനോലെനിക് ആസിഡായി (ഡി‌ജി‌എൽ‌എ) പരിവർത്തനം ചെയ്യുന്നു. ഇത് അരാച്ചിഡോണിക് ആസിഡിലേക്ക് (എ‌എ) വീണ്ടും പരിവർത്തനം ചെയ്യപ്പെടുന്നു. കോശജ്വലന പ്രവർത്തനത്തിനിടയിലും ശാരീരിക പ്രവർത്തനത്തിനിടയിലും എക്കോസനോയിഡ് എന്നറിയപ്പെടുന്ന ഒരു കൂട്ടം ഉപാപചയ പ്രവർത്തനങ്ങളായി രൂപാന്തരപ്പെടുന്നതാണ് അരാച്ചിഡോണിക് ആസിഡിന്റെ മറ്റൊരു പ്രവർത്തനം. ശാരീരിക പ്രവർത്തനങ്ങൾക്കിടയിൽ ഉണ്ടാകുന്ന പാരാക്രീൻ ഹോർമോണുകളുടെ ഒരു വിഭാഗമാണ് എക്കോസനോയിഡ്സ്. പ്രോസ്റ്റാഗ്ലാൻഡിൻസ്, ത്രോംബോക്സെയ്ൻ, ല്യൂക്കോട്രിയൻസ് എന്നിവയാണ് മൂന്ന് തരം എക്കോസനോയിഡുകൾ. അരാച്ചിഡോണിക് ആസിഡിൽ നിന്ന് ഉൽ‌പാദിപ്പിക്കുന്ന എക്കോസനോയിഡുകൾ ആരോഗ്യമുള്ള മനുഷ്യരിൽ ശാരീരിക പ്രവർത്തനങ്ങൾ നടക്കുമ്പോഴും ശേഷവും വളർച്ചയെ പ്രോത്സാഹിപ്പിക്കുകയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ആൽക്കെനോയിക് ആസിഡുകൾ വർഗ്ഗം:ഫാറ്റി ആസിഡുകൾ
അർനോൾഡ് ഹെൻറി കെഗൽ
കെഗൽ പെരിനോമീറ്റർ (പെൽവിക് ഫ്ലോർ പേശികളുടെ സ്വമേധയാ ഉള്ള കെഗൽ സങ്കോചങ്ങളുടെ ശക്തി അളക്കുന്നതിനുള്ള ഉപകരണം) കണ്ടുപിടിച്ച ഒരു അമേരിക്കൻ ഗൈനക്കോളജിസ്റ്റാണ് അർനോൾഡ് ഹെൻറി കെഗൽ /ˈkeɪɡəl/ (ഫെബ്രുവരി 21, 1894[1] - മാർച്ച് 1, 1972 – March 1, 1972 ). വ്യായാമങ്ങൾ (പെൽവിക് തറയിലെ പേശികളുടെ ഞെരുക്കം) പെരിനിയൽ പേശികളുടെ ബലഹീനതയിൽ നിന്നും / അല്ലെങ്കിൽ അലസതയിൽ നിന്നുമുള്ള മൂത്രാശയ അജിതേന്ദ്രിയത്വത്തിനുള്ള ശസ്ത്രക്രിയേതര ചികിത്സയായി. ഇന്ന് പെൽവിക് ഫ്ലോർ വ്യായാമങ്ങൾ മൂത്രാശയ സമ്മർദ്ദ അജിതേന്ദ്രിയത്വം, ഏതെങ്കിലും തരത്തിലുള്ള സ്ത്രീ അജിതേന്ദ്രിയത്വം, സ്ത്രീ ജനനേന്ദ്രിയ പ്രോലാപ്‌സ് എന്നിവയ്‌ക്കുള്ള ഫസ്റ്റ്-ലൈൻ ചികിത്സയായി വ്യാപകമായി കണക്കാക്കപ്പെടുന്നു. കോക്രെയ്ൻ ലൈബ്രറിയിലെ ക്രമരഹിതമായ പരീക്ഷണങ്ങളുടെ ചിട്ടയായ അവലോകനങ്ങളിൽ നിന്ന് അതിന്റെ ഉപയോഗത്തെ പിന്തുണയ്ക്കുന്ന തെളിവുകൾ ഉണ്ട്. 1948-ൽ കെഗൽ തന്റെ ആശയങ്ങൾ ആദ്യമായി പ്രസിദ്ധീകരിച്ചു. യുഎസ്‌സിയിലെ കെക്ക് സ്കൂൾ ഓഫ് മെഡിസിനിൽ ഗൈനക്കോളജി അസിസ്റ്റന്റ് പ്രൊഫസറായിരുന്നു അദ്ദേഹം.
അവലംബം
വർഗ്ഗം:1894-ൽ ജനിച്ചവർ വർഗ്ഗം:1981-ൽ മരിച്ചവർ
കഹ്ബാബ് ഇബ്ൻ അൽ-അരാട്ട്
കഹ്ബാബ് ഇബ്ൻ അൽ-അരാട്ട് ( خَبَّاب ٱبْن ٱلْأَرَتّ , കഹ്ബാബ് ഇബ്ൻ അൽ-അരാട്ട് സി. 587), യമാമ മേഖലയിൽ നിന്നുള്ള മുഹമ്മദിന്റെ സഹാബയും കൽദിയൻ വംശജനുമായിരുന്നു. ആദ്യകാല മുസ്‌ലിം സമുദായത്തിലെ ബഹുമാനപ്പെട്ട അംഗമാണ് അദ്ദേഹം. അദ്ദേഹം ഒരു വാളെടുപ്പുകാരനായിരുന്നു, ഇസ്‌ലാമിക പ്രവാചകൻ മുഹമ്മദിന്റെ പിന്നീടുള്ള എല്ലാ യുദ്ധങ്ങളിലും അദ്ദേഹം പങ്കെടുത്തു.അദ്ദേഹത്തിൻ്റെ മകൻ അബ്ദുള്ള അലിയുടെ ഒരു സൈന്യം കമാൻഡർ ആയിരുന്നു. നഹ്രവന് യുദ്ധത്തിൽ ഖവാരിജ് കൊലപ്പെടുത്തി.
കൂടുതൽ വായനയ്ക്ക്
വർഗ്ഗം:സ്വഹാബികൾ വർഗ്ഗം:Lang and lang-xx template errors
യൂറോപ്പ് ആത്മചിഹ്‌നങ്ങൾ
വി.ജി. തമ്പി രചിച്ച യാത്രാ വിവരണ ഗ്രന്ഥമാണ് യൂറോപ്പ് ആത്മചിഹ്‌നങ്ങൾ. ഈ ഗ്രന്ഥത്തിന് 2015 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം ലഭിച്ചു.
ഉള്ളടക്കം
യൂറോപ്പിന്റെ കലാ ഭൂപടങ്ങളിലൂടെയുള്ള എഴുത്തുകാരന്റെ സഞ്ചാരമാണീ കൃതിയുടെ ഉള്ളടക്കം. ഡി.സി.ബുക്സാണ് ഈ ഗ്രന്ഥം പ്രസിദ്ധീകരിച്ചത്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ വർഗ്ഗം:മലയാളത്തിലുള്ള യാത്രാവിവരണങ്ങൾ
കുഡ ഗുഹകൾ
മഹാരാഷ്ട്രയിലെ മുരുഡ്-ജഞ്ജിറയുടെ കിഴക്ക് ഭാഗത്തുള്ള കുഡ എന്ന ചെറിയ ഗ്രാമത്തിൽ സ്ഥിതി ചെയ്യുന്ന ഗുഹകളാണ് കുഡ ഗുഹകൾ. ഇവ ക്രി.മു. ഒന്നാം നൂറ്റാണ്ടിൽ നിർമ്മിക്കപ്പെട്ടു.
ഘടന
ഇവിടെയുള്ള പതിനഞ്ച് ബുദ്ധ ഗുഹകൾ താരതമ്യേന ചെറുതും ലളിതവുമാണ്. ചൈത്യഗൃഹത്തിന്റെ വരാന്തയിൽ താമര, ചക്രം, നാഗങ്ങൾ എന്നിവയുടെ ചിഹ്നങ്ങൾ കൊത്തിയ ബുദ്ധന്റെ നിരവധി പ്രതിമകളുണ്ട്. പിന്നീട് ക്രി.പി. 5/6-ആം നൂറ്റാണ്ടിൽ മഹായാന ബുദ്ധമതക്കാർ ഈ ഗുഹകൾ ഏറ്റെടുക്കുകയും അവരുടെ ശിൽപങ്ങൾ കൂട്ടിച്ചേർക്കുകയും ചെയ്തു. ആദ്യത്തെ ഗുഹയുടെ ചുവരിൽ പുരാതനമായ എഴുത്തുകളുണ്ട്. ആറാമത്തെ ഗുഹാമുഖം ആനകളാൽ അലങ്കരിച്ചിരിക്കുന്നു.
ലിഖിതങ്ങൾ
മുപ്പത് ലിഖിതങ്ങൾ സാധാരണ ബുദ്ധമതക്കാരും ബുദ്ധ സന്യാസിമാരും നൽകിയ സംഭാവനകളെ വിവരിക്കുന്നു. സംഭാവന നൽകിയവരിൽ ഒരു ഇരുമ്പ് വ്യാപാരി, ഒരു ബാങ്കർ, ഒരു തോട്ടക്കാരൻ, ഒരു എഴുത്തുകാരൻ, ഒരു വൈദ്യൻ, ഒരു പൂക്കച്ചവടക്കാരൻ, ഒരു മന്ത്രി എന്നിവരും ഉൾപ്പെടുന്നു.
അവലംബം
വർഗ്ഗം:മഹാരാഷ്ട്രയിലെ ഗുഹകൾ
പിടലിക്കറുപ്പൻ ആള
പിടലികറുപ്പൻ ആളയ്ക്ക് black-naped ternഎന്ന് ഇംഗ്ലീഷിലുംSterna sumatranaഎന്ന് ശാസ്ത്രീയ നാമവും ഉണ്ട്.
വിതരണം
ഡ്രുവപ്രദേശങ്ങളിലും അതിനടുത്ത പസിഫിക്, ഇന്ത്യൻ മഹാസമുദ്ര പ്രദേശങ്ങളിൽ കാണുന്നു. വളരെ അപൂർവമായി ഉൾനാടുകളിലും കാണുന്നു.
രൂപവിവരണം
കൊക്കും കാലും കറുപ്പാണ്.കൊക്കിന്റെ അറ്റം മഞ്ഞയും. നീളമുള്ള വാലണുള്ളത്.21-23 സെ.മീ. ചിറകു വിരിപ്പ്. 30 സെ.മീ.നീളം. വാൽ ഫോർക്ക് പോലെയാണ്. മുഖവും നെഞ്ചും വെള്ള. ചാര കലർന്ന വെള്ള പുറകും ചിറകും. ശ്ദ്യത്തെ ഒരു ജോടീ പ്രാധമിക തൂവലുകൾ ചാര നിറ മാണ്.
]]
<br style="clear:both">
രാജ്‌മോഹൻ ഉണ്ണിത്താൻ
2019 മുതൽ കാസർഗോഡ് മണ്ഡലത്തിൽ നിന്നുള്ള ലോക്സഭാംഗവും മലയാള ചലച്ചിത്ര അഭിനേതാവും കെ.പി.സി.സിയുടെ മുൻ വക്താവുമായ കേരളത്തിൽ നിന്നുള്ള കോൺഗ്രസ് നേതാവാണ് രാജ്‌മോഹൻ ഉണ്ണിത്താൻ. (ജനനം: 1953 ജൂൺ 10)
ജീവിതരേഖ
കൊല്ലം ജില്ലയിലെ കിളികൊല്ലൂരിൽ കുട്ടൻ പിള്ളയുടേയും സരസ്വതിയമ്മയുടേയും മകനായി 1953 ജൂൺ പത്തിന് ജനിച്ചു. പ്രാഥമിക വിദ്യാഭ്യാസത്തിനു ശേഷം കൊല്ലം എസ്.എൻ. കോളേജിൽ ചേർന്നു ബിരുദം നേടി. ബി.എ. ഇക്കണോമിക്സ് ആണ് വിദ്യാഭ്യാസ യോഗ്യത.
രാഷ്ട്രീയം,സിനിമ ജീവിതം
വിദ്യാർത്ഥി-യുവജന സംഘടനകളായ കെ.എസ്.യു, യൂത്ത് കോൺഗ്രസ് എന്നിവയിൽ അംഗമായി പ്രവർത്തിച്ചതിനു ശേഷം ഒരു കോൺഗ്രസ് പ്രവർത്തകനായി ജീവിതമാരംഭിച്ച രാജ്മോഹൻ ഉണ്ണിത്താൻ 2015-2016 വർഷങ്ങളിൽ സംസ്ഥാന ചലച്ചിത്ര കോർപ്പറേഷൻ്റെ ചെയർമാനായിരുന്നു. 2006-ലെ നിയമസഭ തിരഞ്ഞെടുപ്പിൽ തലശ്ശേരിയിൽ സി.പി.എം. നേതാവായ കോടിയേരി ബാലകൃഷ്ണനെതിരെ കോൺഗ്രസ് സ്ഥാനാർത്ഥിയായി മത്സരിച്ചു കൊണ്ടാണ് രാഷ്ട്രീയ പ്രവേശനം. 2006-ലെ തിരഞ്ഞെടുപ്പിൽ 10,055 വോട്ടുകളുടെ കുറഞ്ഞ ഭൂരിപക്ഷത്തിന് കോടിയേരി ബാലകൃഷ്ണൻ ജയിച്ചു. ഇതോടെ സംസ്ഥാന രാഷ്ട്രീയത്തിലെ ശ്രദ്ധാകേന്ദ്രമായി രാജ്മോഹൻ ഉണ്ണിത്താൻ മാറി. 2015-ൽ കെ.പി.സി.സിയുടെ ജനറൽ സെക്രട്ടറിയായി. 2016-ലെ നിയമസഭാ തിരഞ്ഞെടുപ്പിൽ കുണ്ടറയിൽ മത്സരിച്ചെങ്കിലും സി.പി.എമ്മിലെ ജെ. മേഴ്സിക്കുട്ടിയമ്മയോട് പരാജയപ്പെട്ടു. 2019-ലെ ലോക്സഭ തിരഞ്ഞെടുപ്പിൽ കാസർഗോഡ് നിന്ന് സി.പി.എം നേതാവായ മുൻ ജില്ലാ സെക്രട്ടറി കെ.പി.സതീശ്ചന്ദ്രനെ 40438 വോട്ടുകൾക്ക് പരാജയപ്പെടുത്തി ആദ്യമായി ലോക്സഭാംഗമായി തിരഞ്ഞെടുക്കപ്പെട്ടു. കാസർഗോഡ് 35 വർഷത്തിനു ശേഷമാണ് ഒരു കോൺഗ്രസ് സ്ഥാനാർത്ഥി ഇവിടെ ജയിക്കുന്നത് എന്ന പ്രത്യേകതയും ഇത്തവണത്തെ ലോക്സഭാ തിരഞ്ഞെടുപ്പിലുണ്ടായി. ഏറ്റവുമൊടുവിൽ 1984-ൽ ആണ് കാസർഗോഡ് ലോക്സഭ സീറ്റിൽ ഒരു കോൺഗ്രസ് സ്ഥാനാർത്ഥി ജയിച്ചത്.
അവലംബം
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:തിരുവനന്തപുരം ജില്ലയിൽ ജനിച്ചവർ
ആഗ്ഗ്‍ടെലെക് ദേശീയോദ്യാനം
യൂറോപ്പിലെ ഏറ്റവും വലിയ ചുണ്ണാമ്പുകൽ ഗുഹ ഈ മേഖലയിൽ സ്ഥിതി ചെയ്യുന്നു. ബറാഡ്ല ഗുഹ എന്നറിയപ്പെടുന്ന ഇതിന് 26 കിലോമീറ്റർ നീളമുണ്ട്, അതിൽ 8 കിലോമീറ്റർ ഭാഗം സ്ലൊവാക്യയിൽ, ഡൊമിക എന്ന പേരിൽ അറിയപ്പെടുന്നു).
ജിഷ അഭിനയ
നാടക പ്രവർത്തകയും നാടക രചയിതാവുമാണ് ജിഷ അഭിനയ. ജിഷ രചിച്ച എട്ട് നാടകങ്ങളുടെ സമാഹാരം ഏലി ഏലി ലമാ സബക്താനിക്ക് 2019 ലെ മികച്ച നാടക രചനക്കുള്ള കേരള സാഹിത്യ അക്കാദമി പപുരസ്കാരം ലഭിച്ചിരുന്നു. തൃശൂർ കുറ്റൂർ അഭിനയ നാടകസമിതിയുടെ സാരഥിയാണ്.
ജീവിതരേഖ
ഭർത്താവ് അനിൽ സിൻസിയർ മകൾ അഭിനയ
അവലംബം
വർഗ്ഗം:നാടകകൃത്തുക്കൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ
ത്രിലോക് ചന്ദ്ര ഗോയൽ
ത്രിലോക് ചന്ദ്ര ഗോയൽ (ടിസി ഗോയൽ) (ജനനം: ഒക്ടോബർ 3, 1938) 1986-1999 കാലഘട്ടത്തിൽ ലഖ്‌നൗവിലെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റിയിൽ ശസ്ത്രക്രിയാ പ്രൊഫസറായിരുന്നു. 2015 ൽ അദ്ദേഹത്തെ എമെറിറ്റസ് പ്രൊഫസറായി വീണ്ടും നിയമിച്ചു
ആദ്യകാലജീവിതം
ഗംഗ പ്രസാദ് ഗോയലിന്റെയും ഭാര്യ ശരർബതി ഗോയലിന്റെയും മകനായി ഉത്തർപ്രദേശിലെ ഗ്രേറ്റർ നോയിഡയിലെ ദൻകൗർ എന്ന ഗ്രാമത്തിലാണ് ത്രിലോക് ചന്ദ്ര ഗോയൽ ജനിച്ചത്. അദ്ദേഹം  ഗാസിയാബാദിലെ വിദ്യാഭ്യാസത്തിനു ശേഷം അദ്ദേഹം ലക്നൗ വിലെ കിംഗ് ജോർജ്ജെസ് മെഡിക്കൽ യൂണിവേഴ്സിറ്റി യിൽ നിന്നും ബാച്ചിലർ ഓഫ് മെഡിസിൻ, ബാച്ചിലർ ഓഫ് സർജറി  ബിരുദങ്ങൾ കരസ്ഥമാക്കിയതോടൊപ്പം 1962ലെ അവസാന വർഷ പരീക്ഷയിൽ  ഹെവെത്ത് മെഡൽ നേടുകയും ചെയ്തു. 1965 ൽ അതേ സർവകലാശാലയിൽ നിന്ന് മാസ്റ്റർ ഓഫ് സർജറി പൂർത്തിയാക്കി.
പുസ്തകങ്ങൾ
ഗോയൽ നിരവധി വൈദ്യശാസ്ത്ര, വൈദ്യശാസ്ത്രേതര പുസ്തകങ്ങൾ എഴുതിയിട്ടുണ്ട്.
അവലംബം
വർഗ്ഗം:ഹിന്ദി-ഭാഷയിലെ എഴുത്തുകാർ വർഗ്ഗം:ഹിന്ദി കവികൾ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1938-ൽ ജനിച്ചവർ
കേരള ശാസ്ത്ര സാങ്കേതിക പരിസ്ഥിതി കൗൺസിൽ
കേരളത്തിലുടനീളം ബഹുമുഖമായ ശാസ്ത്ര പ്രവർത്തനങ്ങൾ ഏറ്റെടുത്തു നടത്തുന്ന ഒരു സ്വയം ഭരണ സ്ഥാപനമാണ്‌ കേരള ശാസ്ത്ര സാങ്കേതിക പരിസ്ഥിതി കൗൺസിൽ അഥവാ കെ.എസ്.സി.എസ്.ടി.ഇ. തിരുവനന്തപുരമാണ് ആസ്ഥാനം.
ചരിത്രം
1972ൽ ആരംഭിച്ച ശാസ്ത്ര സാങ്കേതിക കമ്മിറ്റിയാണ് 2002 മുതൽ കേരള ശാസ്ത്ര സാങ്കേതിക പരിസ്ഥിതി കൗൺസിൽ എന്ന പേരിൽ അറിയപ്പെടാൻ തുടങ്ങിയത്.
ഘടന
കേരള മുഖ്യമന്ത്രിയാണ് കൗൺസിൽ പ്രസിഡന്റ്. കൗൺസിലിന്റെ ഭരണ നിർവ്വഹണത്തിനായി ഒരു എക്സിക്യൂട്ടീവ് വൈസ് പ്രസിഡന്റും മേൽ നോട്ടത്തിനായി  ഒരു എക്സിക്യൂട്ടീവ് കൗൺസിലും ഉണ്ട്. നിലവിൽ കൗൺസിലിന്റെ എക്സിക്യൂട്ടീവ് വൈസ് പ്രസിഡന്റ് കേരള ശാസ്ത്ര സാങ്കേതിക വകുപ്പിന്റെ എക്സ് ഒഫിഷിയൊ പ്രിൻസിപ്പൽ  സെക്രട്ടറി ആയ വി.എൻ. രാജശേഖരൻ പിള്ളയാണ്.
ഡിവിഷനുകൾ
കെ.എസ്.സി.എസ്.ടി.ഇ. യുടെ കീഴിൽ പ്രവർത്തിക്കുന്ന ചില പ്രധാന ഡിവിഷനുകളാണ്
വിവിധ പദ്ധതികൾ
ശാസ്ത്രം പഠിക്കാൻ തയ്യാറെടുക്കുന്ന സമർത്ഥരായ വിദ്യാർത്തികൾക്കും ,ബിരുദാനന്തര വിദ്യാഭ്യാസത്തിൽ കഴിവ് തെളിയിക്കുന്ന യുവാക്കൾക്കും ഡോക്ടറേറ്റിന് ശ്രമിക്കുന്നവർക്കും,ഡോക്ടറേറ്റ്  കഴിഞ്ഞു പോസ്റ്റ്‌ ഡോക്ടറൽ ഗവേഷണത്തിൽ ഏർപ്പെട്ടിരിക്കുന്നവർക്കും അർഹമായ ധനസഹായം കൗൺസിൽ നല്കി വരുന്നു. വർഷങ്ങളോളം ശാസ്ത്രം പഠിപ്പിക്കാനും ഗവേഷണത്തിൽ മുഴുകി  ജീവിക്കാനും മാത്രം സമയം കണ്ടെത്തിയ മുതിർന്ന ശാസ്ത്രജ്ഞർക്ക്  എമിറിറ്റസ്  ഫെലോഷിപ്പ്  നല്കാനും  കൗൺസിൽ ഏർപ്പാട്  ചെയ്തിട്ടുണ്ട്.
പുറം കണ്ണികൾ
വർഗ്ഗം:കേരള സർക്കാർ സ്ഥാപനങ്ങൾ